url: =Isaiah 44 | Siantongluan.net\nIsaiah 44 |\nTopa in, "Ka nasempa Jakob aw, ka teelsa Israel aw, tu-in za in.\nNangmah a hong bawl, gilsung panin nang a hong piangsak, nang a hong huh ding Topa in hih bangin ci hi: Ka nasempa Jakob aw, ka teelsa Israel aw, lau kei in.\n"Bang hang hiam cih leh a dangtak leitang tungah tui ka sung ding a, lei keu tungah luitui ka luangsak ding hi. Na suanlekhakte tungah ka kha ka sung ding a, na tu na tate tungah ka thupha ka pia ding hi.\nAmaute pen tui sung panin a pokhia, luitui luang gei-ah a om, gialhek kungte bangin pokhia ding uh hi.\n"Khat in, Kei pen Topa ka hi hi, ci-in, adang khat in Jakob min tawh ama min lo ding a, adang khat leuleu in, Topa a, ci-in ama khut tungah gelhin, Israel min tawh amahmah kinophuah ding hi," ci hi.\nTopa}, Israel Kumpipa leh amah Tanpa, Vanglian Topa in hih bangin gen a, "Kei pen a masa pen leh a nunung pen ka hi hi. Kei simloh pasian dang omlo hi.\nKua pen kei tawh kibang ahi hiam? Amah gensakin pulaksak un la, keima mai-ah gensak un. A hong tung ding nate thu tanglai pek panin kua in thangko ahi hiam? Hong tung ding nate thu amaute gensak dih un.\nLau kei un la, kihta kei un. Tanglai pek panin note kiangah hong genin hong pulak khin hilo ka hi hiam? Note khempeuh keima teci na hi uh hi. Kei simloh pasian dang om ahi hiam? Suangpi dang omlo hi. Khat beek ka thei kei hi," a ci hi.\nMilim a bawl mite khempeuh a mawkna hi a, amau deih milimte in phattuamna piangsak lo hi. Milim a biate in khua mu theiloin, thu thei theilo a, amaute in maizumna a thuak uh hi.\nBangmahin a kimanglo pasian kua in bawl a, milim kua in sung ahi hiam?\nMilim a bia mite khempeuh in maizumna ngah ding uh hi. Milim a bawl khutsiamte pen mi hilel uh hi. Amaute khempeuh kikhawm sakin dingsak un. Amaute nakpi takin kilausak ding a, a vekpi-un maizumin kikoih khawm ding hi.\nSikseekpa in seekin hol tawh na sem hi. Amah in sek tawh seekin a thahat a khut tawh a sat hi. Amah a gil kialin a tha zaw a, dangtakin a gim hi.\nSing nasep khutsiampa in khau khungin laikung tawh a ciamteh hi. Amah in singnawtna tawh nawt a, laikung tawh a kualin a ciamteh hi. Amah in, innsungah a teng ding mihing melhoih lim khat bangin mihing limin a bawl hi.\nAmah in taamtak singkungte a phuk hi. Tua ahih kei leh sesing kung khat ahi a, tawsaw kung khat ahi zongin tengkhia a, gamlak singte lakah khangsakin golsak hi. Amah in taamtak kung khat suan a, guah in khangsak hi.\nTua ciangin tua kung pen mi khat-a dingin mei sing a suak hi. Amah in tua sing kimkhat la-in khua lumna dingin mei-in cih a, amah in mei tawhin moh a em hi. Amah in pasian khat zong bawlin bia a, amah in milim khat bawlin tua milim mai-ah a kun hi.\nAmah in a sing kimkhat meikhukah cih hi. Adang kimkhat tawh an ne a, amah in sa hangin a gil vah hi. Amah in mei awi-in, "Ah, ka khua lumta, mei mu khin ing," ci hi.\nAmah in a vallai teng, ama milim pasian khatin a bawl hi. Tua milim mai-ah kunin a bia hi. Amah in tua milim tungah thu ngen a, "Nang pen keima pasian na hih ciangin kei hong honkhia in," ci hi.\nAmaute in bangmah theilo a, amaute in bangmah khentel theilo uh hi. Bang hang hiam cih leh amaute in bangmah a muh theihlohna dingun amah in a mit uh humsakin, bangmah a theihlohna dingun a lungsim uh khaksak hi.\nA kimkhat meikhukah cihin, a aam tungah moh zong ka em a, sa hangin ka ne khinzo hi. A omlai teng a kihhuai-in bawl buang ding ka hi hiam? Sing bek khat mai-ah kun buang ding ka hi hiam, a ci ding, thu a ngaihsun, theihna leh thumuhna a nei khat beek omlo hi.\nAmah pen vut a nete tawh kibang lel hi. A lungsim haina in amah lam pialpih khin a, amah leh amah kihonkhia theiloin, "Ka khutsungah ka tawi milim pen a zumhuai hilo ahi hiam?" cih zong phawk theilo hi.\nJakob aw, hih thu phawk in. Israel aw, ka nasempa na hi hi. Nang kong bawl a, nang pen keima nasem na hi hi. Israel aw, nang kong mangngilh kei ding hi.\nNa thupalsatnate meiipi bangin na khialhnate meiilum bangin ka phiatkhia khinzo hi. Hong honkhia khin ka hih manin kei kiangah hong ciahkik in.\nVantungte aw, Topa in tua thu sem khin ahih manin la sa un. Lei thuknate aw, awng un. Mualte aw, la sa-in awngkhia un. Tulak leh a sunga om sing khempeuh aw, awng un. Bang hang hiam cih leh Topa in Jakob honkhia khin a, Israel sungah amah kiminthangsak ding hi.\nGilsung panin nangmah a hong piangsak, nangmah hong Honpa, Topa in hih bangin ci hi: "Keimah in na khempeuh bawlin, keimah guak in vantungte zalin, kuama seppih lohin leitung ka zal hi.\nZuau thugente hilhkholhna limte a siasakpa, aisante pen mihai a suaksakpa, mipilte lehhei kikin, amau thutheihte haina a suaksakpa;\na nasempa thu kipsakin, a kamtaite thugente a sempa, Jerusalem khua-ah mi tengin, Judah khuapite kilamkik ding a, a kisia khuate ka lamkik ding hi, a cipa;\ntui thukpi kiangah, Keu in; na gunte ka keusak ding hi, a cipa;\nSairas kumpipa pen ka tuucingpa hi a, ka deihna teng tungsak ding hi, a cipa; Jerusalem kilamkik ding a, biakinn pen, Na bulpi kiphutkik ding hi, a ci Topa ka hi hi," a ci hi.\nTedim Lai Siangtho / Laibu: Isaiah 44


timestamp: atn

url: =Video: China, Shopping Mall ii setkahlei in naupangno khat akhut zialkha :: ZOMI DAILY\nposted on 11 July 2019 at 8:50 pm UTC+9:30 Lomkholna: China, News, Sawltak, World\nChina, Hunan City sung aom Shopping Mall vanzuakna innpi sungah innkuankhat hunnuam zangkhawm dingin hong vakkhawm liailiai uhhi. Tualaitak lamet hetloh laitak in atapa uh kum 2 bekbek aphapan pen setkahlei (Escalator) tungah akhut zialkha in aban dongah tumsuak cih Xinhua News thuthang pan kiza hi.\nTuabang in tuahsiatna apianhun laitak pen CCTV paninzong Video Record kibawlkha hi. Tua Video aki etkik ciangin tua naupangno kum 2 aphapan pen Escalator tungah anu tetawh atuangkhawm hi a, thakhatthu in anunglam ah tuksukvat hi. Tuaciangin akhut pen Escalator kawmkal ah aset in zialkhawmsuk a, anu in adohkhiat saksawm hangin dokkhiathei nawnlo hi.\nTuabangin naupangno pen Escalator tawh anuailam ah kumsuksuk in, tualaitak amukha Security Guard khatpa hongdiangphei in, amanlang in Emergency Stop akici setkahlei akhawlsakna hong mekpheithei bilbel hi. Tuahun laitak in setkahlei Escalator pen anuai akhephung tungsuk dekkuanta hi.\nVideo: Firefighters saved a two-year-old boy who got his right arm stuck in an escalator in a Chinese mall in central China’s Yuanjiang City, Hunan province on July 5. A passer-by rushed to press the button to stop the escalator before the child reached the bottom. Firefighters managed to tear down the escalator and expanded the gap to free the boy’s arm.\nNaupangno ii akhut pen setkahlei in asunglam ah zialtumsuk in, ki lakhiathei paknawnlo sawnsawn hi. Firefighter te’n nailang sungbang buaipih mahmah uh a, nailang sungbang aki buaipih mahmah khitciangin naupangno ii akhut a awkcip pen ki hemkhiathei hi. Tuaciangin naupangno pen amanlang in ageinai aom Hospital khatah zatui zaha Medical Treatment kibawlding in kipuakpah vingveng hi.\nHih tuahsiatna ah amanlang in akhawlsakna Emergency Stop amekthei Security Guard papen thupi kisa mahmah hi. Azenzen in tuapa in amanlang in nakhawlsak theilo hileh naupangno pen setkahlei tawh kizialgawp in, nakliam mahmahding kici hi. Hih naupangno pen akhut bangzahciang liamngawh cihpen thuthang te’n akician in pulaklo uhhi.\nMore: Italy gamsung meileng khawlna ah setkahlei (Escalator) nawhtaigawp in mi tampi liam\nChina gamsung ah hihbangdan Escalator tuahsiatna pen kizaknawh mahmah a, asi aliam zong kizathei zelzel hi. Adiakdiak in naupangno tawh akithuah nulepa te’n hih thuthang te lungngai kawmin, khuasung Shopping Mall leh Escalator akizatna munte ah ihvak ciangin ki dopsiamding thupi mahmah hi. Naupangno tepen Escalator tungah amauguak in paisaklo in, anu apa te khatpeuh in alet tawntungding thupi mahmah hi. Sawltak #zomidaily\nPrevious: ZYA – Tonzang ah Tonzang khuabup phial lutkhin\nNext: ZIUSA Annual Conference 2019 leh Zomi Political Forum nuamtak kizo


url: =Miss Mizoram ~ Thu Tatuam (Siyin News)\nSunday, March 11, 2018 Mizo Ngam News 2 comments\nTukum Miss Mizoram Tel sia NK. T.RAMTHANMAWII( Than thani,) in ngaa sak hi.\nMiss Mizoram sia hun tam tatak la in, thiamna heakna, pilna tatuam kidem sak aa hun zongh bosak peuma hi kale March 7 ni in tealcing sak hi.\nTel ngaanu NK. T.RAMTHANMAWII( Than thani,) sia Nov 30 , 1996 piang aa, Aizawl College ah BA kum 2na asinlaitak hi.\nRef: Lickhan Tripuri\nIBU NUR INTAN March 13, 2018 at 1:36 PM\nAss.wr.wt.saya IBU NUR INTAN tki singapore sangat berterima kasih kepada AKI SOLEH, berkat bantuan angka jitu yang di berikan AKI SOLEH, saya bisah menang togel 4D yaitu (7599) dan alhamdulillah saya menang (359,juta)sekarang saya sudah bisah melunasi hutang-hutang saya dan menyekolahkan anak-anak saya. sekarang saya sudah bisah hidup tenang berkat bantuan AKI SOLEH. bagi anda yang termasuk dalam kategori di bawah ini;\npakresky March 21, 2018 at 11:07 PM


url: =Numeino khatin alumkhawm nuampeuh honghawh un acihleh pasal 3000 valbang tungpah ngeingai :: ZOMI DAILY\nposted on 8 March 2018 at 7:28 pm Lomkholna: China, News, Sawltak, World\nChina ah numei kum 19 aphakhin khatin ciamnuihna in Video khat khahkhia in, keitawh amawkna in alumkhawm nuampeuh ka zintunna Hotel Room Number 6316 ah hongpai un ci’n khahkhia cihi. Tuaciangin pasal honkhat in lunglut mahmah uh ahih manin Hotel ah ahawhnuam kituh ngeingai cih China Press te’n genkhia hi.\nTuabangin ciamnuih in Video akhahkhia numeinu ii Nickname pen “Qian Jin Yi Yi” kici hi. Amahpen Sanya City sung aom Hotel khatah zingtung hi a, sungsilh “Lingerie” guaktawh aomlaitak Video khat kizaih in, alumkhawm nuampeuh hongpai un ci’n agelhkhiat kici hi.\n“kua honghawhding, amawkna, 6316” ci’n agelhkhiat pen thakhatthu in Social Media ah kithehzakpah zihziah in, Hotel ahzong pasal honkhat in Phone sampah ngeingai uh cihi.\nDaily Mail te pulakna ah tua numeinu pen Chinese Blogger khat ci a, Model khat hi ci’n apulakzong om uhhi. Tua numeinu in kua honghawhding cimawk ahih manin, pasal bekbek 3000 valbang Hotel ah ahawhding in tungngeingai uh cimawk hi.\nA zintunna zong Hotel minthang mahmah Hilton Hotel cisawnsawn a, Hotel sungah pasalhon bekbek dimletgawp ahih manin Hotel thunei te’n Police te zasak uhhi. Tuaciangin Police te’n tua numeinu pen manpah uh a, thudotna nei kici hi.\nMore: Garuda Airlines tungah Bomb kapua ci’n ciamnuih in agen Passenger khat kiman\nTua numeinu in Police te tungah agenkhiatna ah ciamnuihna in ka khahkhiat taktak hi ci’n genkhia hi. Tuabangin mipi a nawngkaisak manin Police te’n ni 15 sung kemcip uh a, liausum zong 500 yuan ($104) piasak cih kiza hi. Ciamnuih danzong atuamtuam 🙂 Sawltak #zomidaily\nPrevious: iPhone khat kimawk mekmek ahih manin kum 48 khitciang ki zangkik theipanding\nNext: Australia gamsung ah gulut tangmai nekhial in asi mi 4 phakhinta


url: =India ah naungek suakcil khat ahingtangpi in leisung ah kiphum :: ZOMI DAILY\nposted on 29 March 2017 at 1:11 pm UTC+9:30 Lomkholna: India, News, Sawltak, World\nIndia gamsung aom khuaneu khatah naungek asuakcil akipai, ahingtang in leisung ah akiphum khat ki mukhia cih Dail Mail pan kiza hi. Tua naungek suakcil pen numeino hi a, sehnellak leisung ki thuktawhlo in akiphum ahihi.\nAgeinai ah naupangno te kimawl in aom laitak naungek pen leisung panin akhe adawto mu uh ahih manin tuapan in aki theikhia ahihi.\nNung Saturday ni in Odisha State, Jajpur District sungah thupiang hi a, hih mizawngdiak atamna State te ah tapasal bek deih uh a, tanumei pen kemnuamlo uhhi.\nHih naungek pen cidam in, naungek ngeina te mahbang in agihna zong 2.5 kg pha hi ci’n Chief medical officer Jajpur district Fanindra Kumar Panigrahi in genkhia hi.\nAlaigui zong kitan nailo in leisung ah ahingtangpi in aki phumsukziau himawk hi. Hih naungek leisungpan in ahonkhia Alok Rout kicipa ii genna ah naupangno khatin leisung panin khe adawtto mu ahih manin hong zaksak uhciangin aphual ah amanlang in kataipah uh a, ka phongkhia uh cihi.\nLeisung pan alakkhiat uhciang in amai ah puansia khat kikhuhbek ci a, naungek pen asuahzawh nai 6 bang phakhinding in ki ummawh hi.\nZato ah kipuakpah in, Hospital Staff te’n aminding in Dharitri ci’n phuak uhhi. Dharitri pen Sanskrit Word hi a, akhiatna pen “Leitang” acihna ahihi.\nVideo na etnopleh: Miraculous moment newborn baby rescued after ‘buried alive’\nHih naungek pen tulaitak Dharmasala Hospital ah aki keplaitak hi a, zato pan atuah ciangin Child Welfare Committee ah ki apding cih kiza hi.\nLocal Police Officers te genkhiatna ah hih naungek pen anu leh apa in numei ahih manin, apai uhzong hithei. Tua ahih keileh anupen pasal kician neilo in agaaikha ahih manin apaizong hithei ci’n AFP te tungah genkhia hi.\nPolice Inspector te’n hih naungek pen kuapaih hiam cih kankhiading uh ci a, numei ahih manin anu apa te’n athahlupsawm uh hizawding in ummawhzaw uhhi.\nIndia gamsung ah numei pen kideihlo mawk hi. Tukha kipatlam inzong Maharashtra State sungah Police te’n numeino in apiangding naungek Fetus 19 hawkguam sungah akipai mukhia uhhi. Numei deihlo uh ahih manin, nauphiat “Abortion” akibawl kici hi.\nMonday ni mahmah inzong New Delhi aom leisung khatpan ui khatin nau kiphiat akiphum luhkhia kici hi.\nBritish Medical Journal minthang khat ahi “The Lancet” kici te’n 2011 kumin Study bawlkhia uh a, abeisa kum 30 sungin India gamsung ah numei in apiangding naungek aki susia, nauphiat “Abortion” bekbek 12 Million phading cimawk uhhi.\nRelated: Malaysia, Penang ah naungek suakcil khat ekbuk sungah ki nusia\nNumei deihlo cihmawk, numei te omkeileh pasal tezong koipan suakkhiathei tuanding. Numei te aomman mahin pasal te suakthei a, tumthei hi 🙂 ZD Sawltak #zomidaily\nPrevious: Malaysia Factory khatah numei 172 te zawhthawh thutawh sila bangin nasem in kikhumcip ~ ZD\nNext: Peru gamah Boeing Jet vanleng khat akumsuk laitak meikuanggawp, asi omlo ~ ZD


url: =Malaysia gamsung aom Low Yat Plaza buaina :: ZOMI DAILY\nposted on 13 July 2015 at 9:28 am Lomkholna: Malaysia, News, Sawltak\nMalaysia, Kuala Lumpur khuapisung aom Low Yat Plaza pen Electronics leh IT Products zuakna ngiat ahihi. 2009 kumin zong “Malaysia’s Largest IT Lifestyle Mall” ci’n Malaysia Book of Records te’n ciaptehna pahtawina pia uhhi.\nHih Low Yat Plaza sungah zanni 12 July ni in buaina lianpi piang a, Police te’n tuzingsang in mi 3 matbeh uh cih Malay Online in pulak hi. Hih buaina hangin mi 5 liam a, tua aliamte sungpan mi 3 pen Journalists dingin ki ummawh hi.\nBuaina kipatna taktakpen News Portals tuamtuam in agendan kibanglo ahih manin koizaw hiding cih ki theicianlo hi. The Star Online te ii genkhiatna ah 11 July ni in Smartphones kizuakna pan migilo te’n van aguksak laitak saizuakte’n mukha uh ahih manin, kitawnggawp uh cihi. Tuahang in lungkimlo uh a, azingciang migilo te honpikhat kuankik uh a, buaina apiangsak hi ci’n genkhia uhhi.\nScene of Low Yat Plaza, Malaysia on 11 & 13 July 2015\nAhi zongin Malay Mail Online te genna ah Smartphone zuakna panin vanzuak te leh vanleite kam kinial uh a, tuapan in buaina apiang hi ci uhhi. Vanlei tezong hehmahmah uh a, mi 60 bang ki kaikhawmkik in tua vanzuakna sai hong lehsimkik uh ahihi cihi.\nAthu akiciantak in ki theicianlo himahleh Smartphone zuakna pen migilo te’n satzangawp uh a, vankisia teng ii amanbetbet pen RM70,000 bang hiding cihi.\nKuala Lumpur CID chief Senior Asst Comm Datuk Zainuddin Ahmad inzong agenkhiatna ah hih buaina sungah amakaiding in aki ummawh kum 22 aphapan khatzong ki mankhin a, adang mi 6 tezong Police te’n azonsan laitak hi ci’n genkhia hi.\nStaraits Times te ii genkhiatna bangin apuakkham aginglian mahmah zong om ci uhhi. Bangbang ahi zongin UN Card neilo peuhmah Low Yat Plaza geiteng nawkloh photphot hoihpen khading hi. Banghanghiam cihleh tuakimteng ah pu te tammahmah hi. Zomi Daily\nPrevious: Tulaai Leitung Thuthang Tuamtuam Updates July 11, 2015\nNext: GZI Feedback: Idol khiatna banghiam? ~ Stephen Mang


url: =Thiampite 9 (Leviticus 9)\nAaron in Biakpiaknate Pia\n1Thiampi kipsakna teng a man khuavak ni in Moses in Aaron le a tapate le Israel lampuite sam hi. 2Ama in Aaron tungah, “A mealhem ngawl khuital khat le tuutal khat paipui in, TOPA tungah biakpiakna in pia in. Mawmai biakpiak natu in khuital le meihal biakpiak natu in tuutal hi tu hi. 3Taciang Israel mite tungah mawmai biakpiak natu in kealtal khat, meihal biakpiak natu in a mealhem ngawl kum khat a pha khuino khat le kum khat a pha tuuno khat, 4kipawlkhop biakpiak natu in khuital khat le tuutal khat a ken natu in son in. Sathau taw a kihel anvui taw amate in TOPA tungah sangaw biakpiakna pia tu uh hi. Amate in hi teng vawt tu uh hi, banghangziam cile tuni in amate tungah TOPA kilangh tu hi,” ci hi.\n5Moses thupiak bangin amate in Puanbuk mai ah na theampo paipui a, TOPA a bia tu in mihonte tua munah kikhawm uh hi. 6Moses in, “TOPA ompuina a tee khuavak note tungah a kilangh thei natu in hite theampo seam tu in TOPA in note thu hong pia zo hi,” ci hi. 7Taciang ama in Aaron tungah, “Biaktau ah pai in na mawnate le na mite mawnate a mai natu in, mawmai biakpiakna le meihal biakpiakna pia in. TOPA thupiak bangin, mite mawnate a mai natu in hi biakpiakna pia in” ci hi. *9:7 Heb 7:27.\n8Aaron biaktau ah pai in a mawmai natu biakpiakna in khuital moi khat ngo hi. 9A tapate in sachi puak a, ama in sachi sungah a khutme papin biaktau kingh a kipeena teng sachi pawlkhat noai in, biaktau bul ah a taanglai teng sung hi. 10Taciang Moses tungah TOPA thupiak bangin Aaron in a thau, a nautate le a thin saphabel teng biaktau tungah hal hi. 11Ahizong ama in a satak le a vun sia ngiaphual pua sangah hal hi.\n12Ama meihal biakpiak natu in ama in nganhing ngo hi. A tapate in sachi puakin tua sachite biaktau pangh li tengah the hi. 13Amate in a lu le a sa dangte a khut sungah pia a, ama in tua sate biaktau tungah hal hi. 14Taciang ama in a sungkua teng le a nung peangte nii silin a omlai meihal biakpiakna tung biaktau tungah hal hi.\n15Tua zawkciang ama in mipite atu biakpiakna pia hi. Ama in ama mawmai natu biakpiakna a vawt bangin mipite mawmai natu in a kipia keal sia kai in ngo a, biakpiakna in pia hi. 16Ama in meihal biakpiak natu in nganno zongh paipui a, ngeina om bangin biakpiakna in pia hi. 17Ama in antang biakpiakna pia a, anvui khutdim khat la in biaktau tungah hal hi. (Hi in nisim meihal biakpiakna belapna ahi hi.) 18Ama in mipite atu kipawlkhop biakpiakna in khuital sia le tuutal sia ngo hi. A tapate in sachi puak a, ama in biaktau pangh li teng ah the hi. *9:18 Thiam 3:1-11. 19Aaron in khuithau le tuutal thaute, 20nganhingte ii awmsa tungah koi in biaktau ah paipui siat hi. Ama in biaktau tungah a thaute halin 21Moses thupiak bangin a awmsate le a phei ziatsangte thiampite atu in TOPA tungah a tuam vilvel letsong in pia hi.\n22Aaron in biakpiakna teng a man ciang mipite tungah a khutte laamin thupha pia a, tua zawkciang tuaksuk hi. *9:22 Ngam 6:22-26. 23TOPA omna Puanbuk sungah Moses le Aaron tum a, hong pusua ciang amate in mipite thupha pia in, TOPA ompuina a tee khuavak sia mipite tungah kilangh hi. 24Thakhat thu in TOPA in meikuang puak a, biaktau tungah a om meihal biakpiakna le a thau teng tua meikuang in haltum hi. Mipite sia tua meikuang a mu uh ciang au in a mai leipha in boksuk uh hi.


url: =Inner Line Permit (ILP) :: ZOMI DAILY\nposted on 6 April 2015 at 12:17 am Lomkholna: Article, India, Pautunthang\nIndia gamah Protected Area mun pawlkhat om hi.Tuabang munte ah mun dang pana zin dingte in phalna a lak masak kuul hi.Inner Line Permit pen India gam protected area mun a hun tawlkhat om zin phalna lai(official travel Document) ahi hi.ILP pen Arunachal Pradesh, Mizoram, Nagaland leh Manipur ah kizang hi.\nBritish kumpi in India gam a uk laiin Bengal saklam a om mite mi gilo, lula nam dan in kiciamteh hi.Tua ahihmanin kiim leh kiang tawh kikawm meng meng theih loh nangin 1873 kum in Eastern Bengal frontier regulation Act ci a kibawl ahi hi.British Secretary to India in Calcutta ah ana bawlkhiat ahi hi.A tungin Lushai Hills a om ten phaizanga omte a kawmtuah theih loh na ding ua kibawl ahi hi.Kum 1980 in kibawlpha in Phaizang miten Lushai Hills a omtea kawm tuah theih loh nang uh hong suak ta hi.\nMizoram ah mundang pana hong lut ding vai(kala) ten ILP kitangsam uh hi.Hih pen Mizoram kumpi in pia khia hi.Mizoram sung lut nang Gate tuam tuam ah hih documents te ki check hi.ILP pen Lengpui Airport leh state danga Mizoram House te leh Mizoram DC office te ah ki la thei hi.\nILP bawl na dinga kitangsam te:\n· Aizawl district a om te adingin Passport size photographs copies 2\n· District dangte adingin Passport size photographs copies 3\n· Application Form fee Rs 20\n· Processing Fee Rs 120\nFee piak kuulte:\n· Rs 120\n· Application form Renewal/extension Rs 20\n· Application Form Types of ILP Rs 20\nILP pen nam nih om in Temporary ILP leh Normal ILP ahi hi.Temporary ILP pen ni 15 sung kimang a, ni 15 kibehlap thei hi.Normal ILP pen a validity kha 6 hi in kha 6 mah kibehlap kik thei hi.\nPrevious: A thokik zo hi (Mt 28:6)\nNext: ISIS te in Damascus aom Refugee Camp ii 90% ukcipta


url: =Lungdambawl thupuak: Lungdambawl ni ihcih? :: ZOMI DAILY\nposted on 7 December 2018 at 7:25 am Lomkholna: Biakna, JamDaniel, News\nInnkuan, lawmlegual tawh hun zangkhawm in singkung tung a kikhai letsong tuamtuam zonna/ngahna ciang tawh I lungkim diam?\nLungdambawl ni I cih in:\n1. Jesu pen Topa a na san ni hi sak in.\nLungdambawl ni in na lungtang sung, na innkuan sung le gamtat luheknate ah Jesu pen Topa a na san ni hisak in. Nisim in Jesu pen na Topa hisak in. Paunak 3:5 “Na lungsim khempeuh tawh Topa muang inla, nang’ theihna suang kei in.”\nLungdambawl ni I cih pen, Jesu Topa a I koih masak ni ding ahihi.\n2. Thupha bawl ni\nNa innkuanpih, na lawmnagualte le a cihmawh zawte tung’ thupha na bawl ni hisak in. Paul in Jesu kammal a na zatna ah bang na gen hiam cihleh Sawltak 20:35 ah, “Topa Jesuh mahmah in, ‘Ngahna sangin piak khiatna-ah lungdamna lianzaw hi,’ a cihna phawk kawmin nakpitakin nasepna tawh na khempeuhah a zawngkhalte huh ding hi hang, ci-in note kiangah kong lak khinzo hi,” ci-in a vaikhak hi.”\nLungdambawl ni cih pen hehpihna tawh piakkhiat ni hisak in.\n3. Lungdambawl ni pen Lungdambawl ni ahihi.\nLungkhamna, dahna le haksa nasak thu tuamtuamte koihkhia in upna tawh Jesu hong suahna thu I lungdam ni ding ahihi. Tuucingte in, “Bethlehem khua-ah pai-in, Topa’ hong gen hih thupiang va en ni,” a kici uh hi.” Luka 2:15\nLungdambawl ni cih pen Jesu suah lungdam khop ni ahihi.\nLeitung lungdam Topa hong pai cih la a sa thei/ a za ngei khempeuh in hih lungdamna THU ngah kim lo uhi. Lundambawl ding lawp in manpha na sak le Jesu Topa in na koih masak ding ahihi.\nLungdambawl ding lawp in manpha na sak le bang ka ngah tam cih sangin bang ka piakhia tam cih ngaihsut theih ding ahihi.\nLungdambawl ding lawp in manpha na sak le Jesu suah lungdam pawi a kibawlna biakinn sangin a thupi zaw mun dang omlo hi. Na pawlpi ah lungkim huai tak in zatkhak ding geelna nei in. Jam Daniel\nPrevious: USA, Nashville aom Pu Cin Khan Dal (Thalmual, Buansing) in hong nusia\nNext: USA, Tulsa pan Tg. Chiau Za Mung (Muallum, Naulak) in hong nusia


url: =Hazel Top in Black | BAUKJEN US\nhttps://www.baukjen.com/us/baukjen-sale/tops-sale/hazel-top-caviar-black.htm TP40117-BLK-10 Hazel Top https://d2bvpivebkb899.cloudfront.net/isabellaoliver/product/30f81a0c.TP40117-BLK-6_1.jpg/115x160.clip.TP40117-BLK-6_1.jpg 80.00 USD 115.00 OutOfStock Outlet/Sale Tops & Tees Outlet Beautifully designed Hazel Top in [colour]. Shop the latest Baukjen womenswear collection now for stylish and flattering, effortless everyday looks. TP40117 5 14 https://d2bvpivebkb899.cloudfront.net/isabellaoliver/product/44fc7055.TP40117-BLK-6_3.jpg/115x160.clip.TP40117-BLK-6_3.jpg


url: =Tuhun ciangin Zuau tam akigen penna mun leh i zakna munte ~ Thang Khan Lian :: ZOMI DAILY\nposted on 19 September 2016 at 1:56 pm Lomkholna: News, Thangkhanlian, Zomi\n1. Pulpit tungah: Sia ten amau zuih zawh loh teng hong gen khum dupdup den keei uh hi. Satan zong na nuih kauhkauh napi mipi ten bil ngong dek liangin na kingaih khiatsaksak zaw lai se. I zuih zawh loh ding thu peuh awng liangin kam bembem Amen na kici lala zaw lai.\n2. Election neih dek ciangin: Politician ten a sep loh ding thu teng peuh uh suang lot bangin hong ciam khumin hong lot khum ziahziah uh hi. Lui leh guam om lohna mun peuhah Lei (bridge) hong bawlsak ning peuh ci-in hong ciam zanzan uh… Mipi ten na ki-um mahmah zaw lai… Pawl khatin gum lua kisa a hihna uh a genciante peuh a demdem/a elel suaksak zawsop lai… Kiteel ciangin hong cing zaw lai dep phiangsan uh.\n5.Nungak leh tangvalte helna ah: I deihte i ngah nuam luat manin ngaih nang tawh om leng ekbuk zong nuam e khawng peuh ci daldal liang. “U aw,nau aw nang bang sepna nei,?” kici leh buaih (dgree) min paa sak muam kisa MBBS, FB Admin, Tempongzang University ah degree man lian khawng peuh ci suk phalphal, khat leh khat thugen ki-um tuak mahmah, kimuang tuah mahmah zaw lai… Zan khat kiteng, khuavak ma-a kikhen kik ziau.\nPrevious: Tuhun Khantohna leh Khristianna ~ T. Sawm Lian\nNext: Philippine President in mi 3000 athahlupkhit banah thahding tampi omlai ci ~ ZD


url: =California Tapidawte Thaukaap Sin ~ Thu Tatuam (Siyin News)\nCalifornia Tapidawte Thaukaap Sin\nWednesday, December 16, 2015 USA Ngam Thu No comments\nUSA California ah thaukaapdan ahil instructor Geof Peabody in Tapidawte sia thaukaapdan Placerville kicina ah athong in hilh hi.\nCBS news sungah akison bangh hi leh tunung muslimte 3 ii tualtha in athi om ahikom, hi bangh thaukaap kihilna zongh hong piang hi aa, tulaitak thaukaap dan kisinna ah asin Tapidaw pawlpi tatuam pan zongh om ci hi.\nTapidaw te zongh ngam muang ngawl ahikom athaute uh sia biakinn ah keng sak thei hi.\nThaukaapdan hilh pa in Tapidawte sia eima le eima ih ki hung tu hi aa, ngual thalupna tu hi ngawl hi ci in son aa, ama ii bupphu Laithiangtho sia Luke 22: 36-38 hi.\nLuke 22: 36-38' “Ahizong tu in ahile, sumbawm ahibale thungte sia a nei po in, keng tahen; namsau a nei ngawl peuma in a laktong puasilh zuak tahen a, lei tahen. 37Banghangziam cile a maan takin kong ci ciang, ‘Ama sia thukham paltan a, a mawte bangin, kithuak sak tu hi,’ ci a laithiangtho sungah kei ii thu a ki at teng tangtung tu hi,” ci hi. *\n38Nungzuite in, “En in! Topa awng, hi sungah namsau nii om hi!” ci uh hi.


url: =PAI KHIATNA ~ MUC\nAdmin 9:42:00 PM Articles, ZOMI SDA NEWS\nSia Kham Sian Kim\nLUNGSIM KHAT TAWH KI HO\nMoses om loh zawh kum sawmthum bang hong pha ding hita in Israelte dinmun pen a ngei-in ngei lai hi. A muan uh pawlkhat a sisi tawh a ki that tawh, kihawlkhia tawh om-in khangthak pawlkhat hong ham kik pian uh hi. Kikhopna munte ah Pasian suahtak sak ding pen bang hun hi ding hiam cih ki ngaklah tek uh hi. Sal cih hangin thu neih dan kibang lo leh neihsa kibang lo hi-in pawlkhatte kumpi lam ah maipha amu pawlkhat, amakte khawng galkap mang ahi khawng, kumpi zum nasem a zalian khawngte mah sungh leh makin om ngeingai uh hi. A hi zongin a dinmun uh sal ahi hi. Suahtakna om thei lo-in mimal man neihna bei-in bawng dinmun tung uh ahih manin tua dinmun panin suakta nuam tek uh hi. Mimal in ki lamdanna khattek a neih uh hang a dinmun sal hi-in sal cih dinmun pan suahtak ding hong lunggulh mahmah tek, suahtak nalam ah kipumkhat ding deih takin hong hanciam uh hi. Pasian in tua mungtup lung kihual hanciamna ka za hi cih genkhia hi. (Pai. 3:1-7) Moses zong tua hun sungin thuhilhna tuucin na pan tampi na ngah, a diakdiakin makaihna ah lungduaina, ki pawlkhop theihlohna makaih hamsatzia leh kipumkhatna ii thakhauhzia leh mazanzia cihte hong tel mahmah hi. Israel mite suahtak nading lampi ah khat guak bek tawh piang thei hetlo ding cih thei-in kipumkhatna ii thahatna deihtakin hong thei tel mahmah hi. Mediante kikhoi kikem zia leh amau ki uk dan minam it dan leh anengtawngin aneu pen nangawn kithupi bawlin thu vaihawmkhawm theihnate zong a muibut dan hong tel mahmah hi. Egypt gam ah thu neihna tawh na kisemin Median gam ah a theih thak thu in lungsim veina leh supthuak nasem tawh sepna leh itna tawh nasep a hoih zawkna hong thei tel hi.\nKibat lohna tampi lak ah, dinmun ki batna tawh lawng khatin hong luan khop theih uh ciangin Pasian in salpan suahtakna lampi ki patpih kik hi. Ni dangin kei a kici tek mimal khempeuh a hapak uh hong bei ciang Kei (Pai.3:14) a kici Pa tatak in mun la thei panin Israelte thu luan khopna tungtawnin gualzawh pih ding kamciam hi. Bangzah Moses dinmun kikhel hiam cih leh, ni dang ama thuneihna bek ultungsakin thupi sim lo a mipite in amah a nawlkhin khak ding a uploh khak ding laupi-in lau, ama makaihna bek in bangmah muibun lo-in mipi, mimal vaipuak gawmkhawm bek tawh gual zo ding cih thei lua ahih manin mi Nang hong dong leh bang ci ding ka hiam ci hi. Moses in makai dinmun Pasian ahih na Pasian tung a pulakna hi gige hi. Pasian in Kei mahmah in kong makaih ding cih kamciam hi. Moses in mipi tawh vaipuak a kibat loh khak ding laupi-in lau ahihna kilangh sak hi. Mipi thusimin mimal vaipuak thupi seh hi. Tua mah bangin mimal mahmah in a vaipuak uh luangkhawm sakin hanciamna khat gawmkhawm thei uh ahih manin tua pen Pasian mai leh namdangte mai ah kilang ki pumkhatna kikopna ahi hi.\nIsraelte khualzitna ah a lam nawngkai sak pen in Phunphun na ahi hi. Pasian makaihna tawh Egypt panin paikhia uh aa Pasian phatna late sa luailuai kawmin kipakin paikhia uh hi. A hi zongin San tuipi in dalin a nung vuah Egypt galkapte zong a dim aha in hong delhin bei dongin hong om uh ciangin a lungsim cihtak lohna uh hong kipan hi. Hong phun uh aa tua lak ah mipi huzap khakna tawh salsuahtakna hong kihel kha te kipan masa hi. Zi-in pasal phunsan, Pasal in makaite, tate in nu leh pate, kikawkin ei hih gun piau ah a si Vol . 2 Conference Thu kizakna Jul- Sep, 2016 lel ding maw, hih phun na in huzap tampi hong nei-in, mipi lametna beisakin lungkiatna lianpi piangsak a, a suakta khin napi uh a siathuai Egypt gam aa a hankhukte lungzuang zaw uh hi. Matut nading ah lampial sak thei phunphun na hang Moses in thuak lah tua a phunphun nate uh pen Topa langpanna a hih lam tel gen hi. (Pai.16:7-8) Bang hang hiam cih leh Pasian mah in pai khiat pih in Pasian mah matut pih ding cih pen lung kituakin a om lai un a kamciam hi, tun muang lo-in hong phun ngam uh ciangin a lauhuai mahmah Topa langpanna ahi hi. Topa'n hi zo ding ci-in Israel mite hi zo kei ni Egypt hankhuk deih zaw ung hong cih uh khasiathuai leh langpanna hih sang alianzaw omlo hi.\nGilkial dangtak hunin phunphun uh aa ama uh a zan zah ding zang zolo uh hi. A phunphun na un a thu hoih pen nagawn a sia penin musakin up lohna piangsakin kipumkhat thei nawnlo uh hi. A zuat ding uh gam a gi tung napi uh a phun thei mi tawmno hangin Israel mipi a tamzaw nungtolhin gamsung lut nading kum tampi zawt bek lai khangkhat kipan thakte hun sung bek lut zo bek mawk uh hi. Khat hong phun ciangin huzap nei a, tua phunphun matut zawh lohna piangsakin bei mangna piangsak tolai hi.A tatakin Israel mite in bangmah hamsatna thasan omlo-in khapsa gam tung hilhel nuam uh hi .Angsung khual hi-in, amau thasan ding hong tun ciangin phunphun niloh in, lungkia in om den uh hi. Tua phunphun na nung ah uplohna om hi aa up zawh lohna in Israel mite khualzitna ah gallian pen hi-in a lauhuai pen gu ahi hi.\nVAI PUAK LATEK\nMoses pen theihna leh phutkhakna ah kicing mahmah ta a, a mipihte zong it mahmah hi. A buaina khempeuh ah thuhoih ding deih luat man a akhualzitna uh hong nawngkai khak ding patau den a hih manin thu leh la khemepuh anengtawng nangawn amahmah in geel pih hi. (patenalism) . Buai-in mazan ding zang thei lo-in vai kinelhsiah tampi hong nei mahmah hi. Muanglo leh thu hoih ding pen deihna in na khempeuh a vaihawm manin Israel mipite sunga thu leh la khat peuhpeuh ah a thu tawm a vaipuak lak theihna hong bei, na khat ah kikhin muang lo-in Moses tung a vekin hong kinga peuhpeuh gai uh a, Moses om kei leh khapsa gam tungzolo ding zahin vaipuak sia penna lungsim hong nei uh hi. Bangzah ciang buai hiam cih leh Moses pen Sinai mual tung ama thukham sawm alak hun ni tampi hong sawt ciangciang i Moses a si hi. I makai ding bawng lim biakna dong tung hi. (Pai. 32) Hih in Moses in vai khempeuh sem keei a sunghpa in amuh ciang gimhuai lua sa in Moses kiang hawm dingin ngaihsut pia (Pai.18) Ukna thuneihna, vaineihna a deidei khenin hong kimakaih uh ciangin a vai puak zangin thei-in a ma uh zang zaw hi. Tua bang vai puak hong khen ciangin mailam ding mi teitang hon khat hong kilangkhia in vai makai hawmna khat lak peuhpeuh mailam hun ding hong zai zaw deuh hi. Tua ah Joshua bang zong a picing pen hong suak hi. Moses in a mipihte it in lungmuang lua un muan loh luat man vai khemepuh hong sep ciangin khangthak te tot nading lampi aphiat tawh kibangin mailam sang makai ding leh mi tei hong omlo hi. A lampite ah amau zong kimuang lo-in thanemna in nei uh hi. A hi zong in vaipuak a hawm theih uh ciang a mau vai puak tek hanciamna nei-in khantohna hong om hi. A theih loh uh thute makai te tung hilh in tua tawh mipi gensawnin makai teng thuhilh zel, thu kuppih zel leh ngaihsut piakna hong lak zel teh ki thuhual na hong om in kipumkhatna hong khang hi. Amau vaipuak tek ah thuneihna hong neihsak tek ciang ama vai lianpi hong dawn hi, ahi zongin tua thuneihna pen Israel mipite zuih ding thukhun tungah kinga thuneihna ahi hi. Moses in zong makai neute panpihin hong om takteh makai neute in zong Moses panpihin kithuhual in a lampi uh hong zangin ki thu tuak mahmah uh hi.\nARON MAKAIH ZIA\nAron pen Moses om loh hun ciangin makai dingin vaipuak a nei hi a amah zong makaipi lak ah khat ahi hi. A hi zongin Aron thuman sangin mipi et khialh ding a lau mahmah zaw makai khat ahi hi. Moses makaih zia pen ngaihsunsunin mipite hehpih lo-in thu khen lianlian sa lua hi. Hi bang mawk le mipi in amah langpan leh bang cih mawk ding ci-in kha lau-in thuman sangin mipi huu a lauzaw khat ahi hi. Moses Sinai mualtungah a si maw a hing cih hong kitheih loh ciangin mipi patau in Aron kiangah kote hong makaih ding lim khat hong bawl sak in ci-in ngen uh hi. Mipi deihna tawh kituakin Egypt pasiante lakah alian ahi bawng lim khat bawl uh hi. A deihna in Egypt gam zuat kik khak uh leh Egyptte in san theihna ding cih geelna hi aa deihtak kikumin a bawl uh ahi hi. Pai.32 sungah Moses in hiteng a muh ciang Aron tawh kikupna-ah Aron kammal ah ki langkhia hi. Hih mite in hih bawng lim hong piang hi ci-in gen hi. Aron in mipite makaihna-ah thuman ding sang mipi cih bangbangin makaih ding lunglut zaw hi. Thu man ah adin ngap loh manin mi tampi abeh a phung un sih lawh zel uh hi. Israel mipite ahih leh tua bawng bia nuam pen mi tawmno khat bek hi uh a, ahi zongin huzaap zawhna tawh mipi a lang bang awng sak gawp zo in makaite linglawng sak hi. Mipi lak ah a tam zaw huzaap a neih zawk manun Israelte khualzitna a nung lamah kileh pih kik sawm uh aa makaite huzaap gawpin amau deihna semsak ding hanciam uh hi. Aron in ama makaihna kho takin vaipuak na la lo-in a khial mipi lam na gamtatpih ahih manin Israel mipi sungah tampi lampialna hong om hi. Mipi in thuman ngaihsun lo-in thu hong vaihawm uh teh khialhna lianpi hong vaihawm mawk uh hi.\nARON LEH MIRIAM LUNGKIM LO\nAron pen biakpiakna-ah makai pi hi-in mipi tung zong huzap nei mahmah hong suak hi. Meihal biakpiakna leh mawhsutnate ah mipi aitangin dingin hong om ciangin zong mitatzia leh lungsim puakzia khempeuh zong thei-in Moses pen mipi bangzahin zahtak thupi bawl leh thu neihna koi ciang cih a dangte sangin zong tel zaw hi. Miriam ahih leh Aron mah tawh anai penin ki thuahin biakpiaknate leh mipi huaisiamna ah vaipuak nei-in mipi it mahmah khat ahi hi. A nih un amau dinmun tuak leh vai neihna tuak ah thupi dinmun ban ah amau sep theih , a siam pen na mun tuak ah Pasian in vaipuak a na piak ahi hi. Vaipuak a lak cil un kician tak leh lungkim tak nasem uh himah taleh mite pahtaak leh mite it hong hih tak uh ciangin a mau sangin a vangnei zaw leh thu nei zaw Moses om ahih lam hong thei uh hi. Nidangin Moses amau tungah om ahih lam a theih uh hang tutung a lungsim uh leh a theih dan zia hong ki lamdang hi. Nasep pih sanggam khat a hih hangin mite\nzahtak leh thuneihna tawh hong khinkhai uh ciangin Moses sangin ei kilamsang leng cih lungsim hong nei uh hi. Moses mawhna ding hong zon uh ciangin namdang zi neih bek mah hong kawk thei uh hi. (Gam.12) Moses utna lungsim tawh namdang mi zi aneih mawhkawk in Pasian in ei tungah zong thu hong gen thei hi ci-in mipi tung gen khia in mipi lungsim la in Moses nawlkhin ding kipan uh hi. Moses pen namdang zi nei hi, mailam makai dingin muanhuailo hi cih mawhmatna ahi hi. Amau vaipuak siamna mun pan Pa dang khat ii vaipuak siamna hong hazat uh ciangin a tel theih mahmah Topa a heh suakin Aron leh Miriam dan pia tuak hi. Pasian hehna bulpi pen in amau dinmun hilo midang dinmun khat hong it mawk uh ciang leh amau dinmun tung hong lungkim nawnlo-in angsung khualna tawh deidanna lungsim aneihna mun uh ahi hi. A mau siamna tek mun panin vaipuak kicingtakin a lak lai un Israelte khualzitna mazang mahmah hi, ahi zongin ama mun kei mun cih hazatna hong neih uh ciangin kilang neihna lungno a khawi tawh hong ki bangin Israel mipi sung khat leh khat kimuan mawhna tampi hong khangin buaina nasia takin hong om aa Pasian mahmah in lem tuah ciang dong hong tung hi.\nPasian muhna ah amau vaipuak tekah kiciantakin na hong sep laitakin a lianzaw cih om lo-in a vek a kikim hi aa a ki lamdanna in vaipuak ki banglo, sep theihna mun kibang lo cih hibek a a thupitna kibang ahi hi. A hizongin asiahuai pen lungno in Israelte lungtang aa om angsung khualna lungsim ahi hi.\nIsraelte gualzawh nading leh gamthak ah nuntakna zia ding ah amau khut sungah Pasian in ama kamciamna tawh apiaksa ahi hi. Thuman Pasian in tua khapsa mungtup ah a kalsuan lai teng uh na ompih aa ahi zong Ama thuneihna leh a hih theih na tawh Israelte ut lo pipi-in aana in nasem lo hi. A hi zong tua mungtup ah a kithuhual teng leh veina vaipuak tek tawh a pang Israel mipite tonpihin khapsa gam lut pih hi. Tupna kibang, khualzitna kibang, vaipuak kibang hong neih mateng uh Israelte khapsa gam Pasian in tunpih lo hi. A hi zongin i Pasian in taisan lo-in a zat theih Israel mite tawh khut kilenin mungtup lampi ah tonpihin gualzawhpih veve hi. Israelte khualzitna ah Egypt gam pan a kithawi limlim vua kipanin a buaipih uh a dolah pi pen leh nawngkaina tampi a piangsak pen in Israel minamte sung mah aa a om lungsim puakzia leh vaipuak lak zia te ah mungtup ah ki thuhual zawhlohna ahi hi. Namdang sa dangte leh apua lam pan a hong pai gal leh sate in amau lampi khaktan zo hi cih kimu lo napi, amau sungah khat leh khat buaina hong neih uh teh tua in nakpi-in a mungtup lampi a zuatna uh mial sakin khaktan zaw hi. A dahhuai penpen ah Pasian nangawn kisiikin Israel minam khempeuh vatmai ding ciang ngaihsun hi. A tatak amauteng mungtup Vol . 2 Conference Thu kizakna Jul- Sep, 2016 ah lawngkhat ah ki batlohna, vaipuak tuamtuam tek luangkhawm thei uh hi leh Pasian gualzawhpih ding kamciam omsa, leh amau khut sungah a piaksa ahi hi. A hih hangin mungtup leh lampi kibanglo Israel mipite sungah Pasian in nasem thei lo-in kum tampi sung kipuah kizuun na in hun hong bei to hi.\n## Quarter 2 na 2016... azom ahi hi.\nNgaihsut lakna laibu: Tuan Pupate leh Kamsangte\nSource: Conference Thu kizakna Jul- Sep, 2016


url: =· A (66) cinna Zomi Nampi Bowling Green Kentucky,USA gam ah Kentucky state sung a om Zomi kheempeuh leh Bowling Green pan naikhat kipai na Zomi Khuapi khat mah ahi Music City pan Zomi ahithei zahzah tawh Feb 22,2014 ni in nopcitak in kibawl ding in Zinmangpi ding in Rev Pau Khan Khai kisam hi.\n· Kawlgam Mualtungmi thautawi pawl leh kawlgam kumpi te kawlgambup kilemna suaikaih theihnading in March kha kaalmasa sung ah Yangon khuapi ah thukikup kholhna neiding in kumpi lamte in Mualtungmi thautawi te sam hi ci in Mualtung thautawi makaaikhat ahi U Khon Oh Ka in Feb 21,2014 ni in genkhia hi.\n· Kum 75 asawtkhin 1300 kumcin gaaldonapawi phawkna Mandalay khuapi ah feb 22,2014 ni in nasiatak in kibawl a, hih hunlaai a Mandalay mi gaalhaang 17 te zahtaakpiakna leh mualsung phuhsakna zong nei uhhi.\n· Tibet phunzi minthang mahmah Dalai lama leh President Obama te Innkaangpi ah Feb 22,2014 ni in kimukhawm ding hi ci in Innkaangpi tanute in taangkokhia uha, China te nasiak in President Obama mawhsakna nei himah leh kimu veve uha, bangthu teng kikum cihthu kitaangkokhia naailo hi.\n· China gam kumpi te in amah le amah akithat Tibet minam aom aleh gawtna piaknading tawh kisai thukhunthak khat Feb21,2014 ni in taangkokhia uh a, tua sung ah Tibet mikhat amah le amah akithah aleh abeh aphung kheempeuh leh abiakna biak inn ten mawhna thukhenna thuakding cihthu kihel hi.\n· Ongtungding 2014 World Cup sung Brazil gamsung ah mipi veengding in palik 70,000 khuapi 12 ah sahtak in kikoihding a, akisap leh gaalkaaptha zong zang in 170,000 dong kizangding hi ci in President Dilma Rousseff in Feb 19,2014 ni in taangko a hitawh kizawitawn in Feb 20,2014 ni in Navy 30,000 te in nasia tak in thalaakna nei uhhi.\n· Venezuela gam ah kumpi langpang lungphona hang in mi 3 sikhin a lungphona haat seemseem ahihman in hihbang lungphona ahaatsak US te hi ci in US palaaite ahawlkhiat baan uh ah US Thuthang Pawlpi liankhat ahi CNN te agampan hawlkhiat ding in President Nicolas Maduro in Feb 21,2014 in thupia hi.\n· Somalia gam I President Innpi migilo te in Feb 21,2014 ni in mawtaw tawh luut in amaipan bomb tawh apuahkhap sakban uh ah thautawh kaapgawp uh a, kumpi naseem mithum amun ah sipah in President pa ahihleh anuntakna bangmah cilo adip in pukpuk ci hi.\n· England leh Wale gam Roman Catholic pawlpi Ukpi Vincent Nichols Pope Francis in ateelthak Cardinal 19 te lak ah khat in kihelding a, Feb 22,2014 niin Rome khuapi ah Cardinal suahna pawipi ah ki-apna nei ding hi.\n· England gammi tukpeeng kimawl siam mahmah Wayne Rooney kum 5 leh alangsung kaalkhat thaman £300,000 tawh kimawlding in Feb22,2014 ni in thukimna suaikaai thakkik ta hi.\n· South Korea gamte in Norht Korea gamte I Nuclear bawlna munpi te sukmaai theihnading in Stuxnet-Like Cyberweapon kici computer vantawh gaaldonalam kipanding in Defense Ministry te in kumpi Feb 19,2014 ni in kinaakpat sawm mahmah ci in Yonhap News Agency te pulaakkhia uhhi. Computer siamte in agen uhciang hih Stuxnet-Like Cyberweapon peen naak lau huai khia mahmah ci in gen uhhi.\n· Tunisia gam sung ah Libya gamte gaalkaap vanleeng khat Feb21,2014 ni in kia a mi 11 si hi. Hih misi te lak ah nidang Islamist gaalkaap lui Libya kumpi kiang ah aluutkik Meftah Daouadi zong zatokahding apai si ci hi.


url: =Land : Plots of Land at lekki Ajah in Sangotedo | Eti Osa East | Efritin.comEfritin.comAll adsHelp & SupportMy adsLog inPost your adAll adsPropertyLand in Eti Osa East, LagosPlots of Land at lekki Ajah in SangotedoFor sale by Sheilvante company MEMBER20 Nov 11:29 amEti Osa East, Lagos₦ 5,000,000Buy plots of Land at lekki Ajah in Sangotedo adjacent Lagos Business School Lekki Epe expressway. LANDMARK: Dangote Refinery Lekki Free Trade Zone Lagos business school Buy into any of the categories of plots of Land Starter plot (60×60ft) 324Sqm Classic plot (100×50ft) 450Sqm Executive Plot (120 x 60ft) 648sqm INSTALLMENT: Installment payment is available for serious buyer which is to be spread within 12 months. For more information and site inspection please contact Sheilvante companyStreet / Landmark:Eko-AketeLand Type:ResidentialLand size:648.0 m²Save ad as FavoriteRemove favoriteReport this adContact080XXXXXXXXClick to show phone numberCall poster08061687388Reply by emailYour nameYour emailPhone NoMessageSend message Stay safe!


url: =Ei le ei hancian ni ~ T. Sawmlian :: ZOMI DAILY\nposted on 13 June 2021 at 8:40 pm Lomkholna: Article, Sawmlian\nPasian tate khelhna pen mihing tung ciang bek a bei hi loin, Pasian tungah zong khial hi hang cih i phawk kisam.. Josef in Potifer zi a luppih pen Potifer tung bek a khelhna in tuat lo a, Pasian tunga khelhna in zong tuat hi. “… Tua ahih ciangin bangci-in hih gitlohna lianpi bawlin Pasian’ tungah khial ding ka hi hiam?” a ci hi (Pian. 39:9).\nKiim le paam ah, lunggulh, duh, deih leh a hoih tuak mahmah nate in hong kiimkotin, thusia-lasia, a hoih lo tuamtuam zak, muh leh zuih ding tampi a om hangin, tuate hanga kithanemsak, tuate kizosak lo dingin lungsim khensat ding hi hang. “Daniel in kumpi innsunga an le leenggahzu tawh a pumpi a thanghuaisaklohna dingin a lungsim a khensat hi…” (Dan. 1:8)\nEi le ei mahmah, Pasian lamah kihatsakin, kisiangthosakin, i hanciamna tungtawnin Pasian huhna tawh kalsuan thei hi hang. Hanciamna a nei thei lo, a nei zo lo leh a nei zo lo dingin kingaihsun kei ni. “Keimah TOPA note Pasian ka hi hi. Keimah siangtho ka hih manin no le no kisiansuahin siangtho un” (Siam. 11:44a). “Mi khatpeuh a hoih lo na khempeuh panin kikemin a siangtho takin a om nak leh na hoih nam khempeuh a sem dingin a Topa tungah ki-apin, a Topa tungah a manpha suak ahih manin a thupi diakte-ah amah kizang ding hi (2 Tim. 2:21)\nKampauna hoih lo, a guallel, a meidawi, thanem theihna kammalte zang kei ni. Haksatna, lauhuai, thusia-lasia tampi om kha inteh, Pasian hehpihna hang a tuate in a zawhloh, gualzopente, vanglianpen Topa’ tate, ama huhna tawh thahat leh na hoih sem thei hi hang, cih kiphawkin kampau ni. “Na kampauna zui-in diktansakna na ngah ding a, na kampauna mah siksanin mawhsakna na thuak ding hi” (Mat. 12:37). “… eite hong itpa hangin hihte khempeuh tungah a gualzopente i hi hi” (Rom 8:37).\nI gal uh dawimangpa, a nawmvalh ding zongin humpinelkai bangin humhamin thamvak kawikawi hi… amah doin upna ah kip ni (1 Pet. 5:8-9). Ze-etna tuamtuam hong zangin, siat theihna ding leh puk theihna ding tampi tawh hong pusak a sawm hangin dawimangpa nial ni; Pasian naih lehang aman zong hong naih ding hi. “Tua ahih manin Pasian’ thu na mang un. Dawimangpa na nial un. Nial le-uhcin no kiang panin taikhia ding hi. Pasian kiang nai un. Amah in zong hong nai ding hi. Mawhneite in na khut uh silsiang unla, a kineihkhemte in na lungsim uh siangsak un” (James 4:7-8)\nEite biak Pasian pen pahtawi ding Pasian hi a, ama thu i man nop kei leh a thuak ding eimah mah kihi pah hi. Paulap bawlin Pasian i taisan a, i thudon kei leh, aman zong paulap bawlin hong taisanin hong thudon kei leh i lungdam diam, nuam i sa diam? “…Bang hang hiam cih leh kei hong pahtawite ka pahtawi ding a, kei hong simmawhte ka simmawh ding hi” (1 Sam 2:30)\nTOPA hoih hi, ciam unla mu dih un. Amah a beel mi thupha ngah ahi hi. Amah a kihtate bangmah kisam lo ahih manin no ama misiangte aw, TOPA kihta un. Humpinelkaite thanemin gilkial thei uh hi; ahih hangin TOPA a zongte in na hoih bangmah a tasam kei uh hi (Late 34:8-10).\nBiakinn kikhak, kimuhkhopna hi thei nawn lo phot. Eima mimal mahmah, innkuan mahmah in i hanciam kisam hi. Hanciam thei hi hang, hanciam zo hi hang, cih kiphawk kawmin hanciam mahmah ni… Topa hoihna mu-in ciam ni. Pasian in, “…Nang kong nusia kei ding a, nang kong taisan ngei kei ding hi…” (Heb. 13:5) ci hi. T. Sawm ~ daihna_cabin || 120621_6:30\nPrevious: Banghang in pulnatna tunghiam ~ Sia Do Khup\nNext: Oxygen leh Pasian hu kibanglo


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Neighborhood and Community Associations ✖Remove constraint Subject: Neighborhood and Community Associations Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: =September 23 ni ciangin leitung beiding cih thuthang kilimgen :: ZOMI DAILY\nposted on 17 September 2017 at 9:21 pm Lomkholna: News, Sawltak, World\nLeitung mihing te ihteenna hihleitang “Earth” leh adang leitung ahih keileh aksipi “Planet” khat tukha September khabeikuan in kitaihding a, leitung beitheiding cih thuthang pen tulaitak Fox News, The Sun, Yahoo cihte’n limgen mahmahtek uhhi.\nTua leitung hunbeiding “Doomsday” pen tulai leitung thupiang leh Laisiangtho munte tawh aki etkak ciangin, September 23 ni hiding in ki ummawh hi.\nChristian Numerologist David Meade in agenkhiatna ah Laisiangtho Luka 21:25 – 26 sungleh abeisa in US gamsung ah thupiang ahi Ni tawmvei mialcip, Huricane Harvey leh Hurrincae Irma kici huihpi te’n nawkgawp cihtetawh kituak mahmah cihi.\nLuka 21:25 – 26 Laisiangtho sungah hihbang in kigelh hi. “Ni, kha, leh aksite tungah lim hong om ding hi. Tuipi ging leh tuihual liante kihtakna hangin leitung mi khempeuh lau-in lunggim ding uh hi. Leitungah tu-in bang hong piangding, ci-in a ngaihsut kawmun mite lau-in sibup ding uh hi. Vantunga om nate a pai ngei bangin pai nawnloin lampial mangkhin ding uh hi.\nSeptember 23 ni ciangin “Planet X” ahih keileh “Nibiru” akici in mihingte ihteenna leitung “Earth” nawkkhading a, tuahangin meimual te puakkham in, Tsunami piangding a, zin linggawpding kici hi.\nAhi zongin hihvai tawh kisai in NASA te’n ataktak hilo a, Planet X Theory pen zuauthuthang “Hoax” khat hi ci’n genkhia uhhi.\nMaangmuhna “Revelation” Laisiangtho sungahzong leitung beihunding, Rapture ahih keileh Second Coming of Christ pen hihbangin kigelh hi.\nMaangmuhna 12:1 – 2 Tua ciangin vanah lim lamdang lian khat hong kilang hi. Puan silh bangin ni silhin, a khe nuai-ah kha omin, aksi sawmlenih a kisuan’na lukhu, a lu tungah a khu numei khat om hi. Tua numei naupaii hi a, nausuah natna tungta ahih manin na sa-in a kiko hi.\nRelated: Lonely Planet te “Top Ten Countries” sungah Myanmar kihel\n2000 kum inzong leitung beiding kici a, kilimgen mahmah in, ahi zongin bangmah nalamdanglua zong piangkhollo hi. Tualo adangzong leitung beiding kicizel a, beitaktak samlo hi. Tu’n September 23 niciang bang hongpiangdiam? Leitunghun beiding cihpen, mihingkhat asihciang aleitung nuntakna abei ahih manin, ama adingin leitung nuntakna abeita ahihi. Ihsihciang leitung abeiding cihdan ahimai diam?\nPlanet X in leitung hong nawkkhamdiam bel gentheih omkeiven, Apple Company te’nbel September 12 ni in iPhone X kibawl hi ci’n tangkokhia uh, iPhone X in leilu leitaw hongnawkding hita hi. Planet X maw, iPhone X? 🙂 Sawltak #zomidaily\nPrevious: Singapore, Yishun vengsung Public Area ah numei khatleh pasal khat omkhawm\nNext: Yangon thuthang: inn kicim, hotel meikang, gamdangsum tawh kiman\nSiamsin Seminar VIII bawlding zaksakna


url: =ZOMI SUNGAH LUNGNGAIH HUAI THUPI\nRev. Kham Do Thang (Thangno) Pastor Myanmar Mission Church Florida, USA www.mmcflorida.com\nDear Zomi khempeuh,\nTopa kiang pan lungnopna leh daihna mikim tungah hong tung ta hen. Amen.\nIh Zomi tawh kisai in net tuamtuam pan lai kigelh tampi te kasim kha a, tua te sungah nidang a ka lung ngaihsutsut pawlkhat hong ki suaksak ahih manin ken zong tawm kong pulak nuam hi.\nTedim Lai Siangtho Bu leh Tedim La Bu te tawh kisai kikupnopna thu:\n1. Ih Zo Lai Siangtho Tawh kisai in kong pulaknop leh ngaihsut khop dingin;\n- Pasian hehpihna tawh i Zomi sungah mipil misam leh khuamu tampi i om manin, ngaihsutna, veina leh lunggulhna tuamtuam hong om ta hi. Tua ahih manin Zo Lai Siangtho tawh kisai in, Nidang in Zo Lai Siangtho i neih masak pen mipi in tuni ciang dong zatnuam leh zatnop kisa in, athu leh la zong hoih kisa bek loin, a zolai mahmah zong thuk zaw leh muibun zong ka sa/kisa hi. A piang thei leh ahizo ding leng hang hih Lai Siangtho Bu lui mah Print kik zo leng ut huai mahmah kasa hi.\nAhi zong in, Mikang ten zong mikang lai in version tuamtuam ci-in, bawlin, nei uha, a thukpai zaw zong om, tu hun kampau leh ahun tawh kizui in simdan, zatdan a nuam zong om hi. Lai Siangtho bu a version tawh kizui-in bu tuamtuam hong om hi. tua ahih man hih Mang Lai Siangtho bangin version tuamtuam en in Zolai Siangtho i bawl pen a thu in, sia kasa kei hi. Version tampi aom bangin ih Zo Lai Siangtho zong version tampi nei leng hang, tuhun tawh kizui-in, i deih bangbang, i sim nop bangbang kisim thei dinga, Mipi ading in hoih mahmah dingin ka um hi.\n2. Tedim La Bu (ZBC) La Bu tawh kisai in ngaihsut khop dingin;\nZo La (Tedim La Bu ) ka cih teh ZBC la bu ka cih nopna hi. Tu hun teh Pawlpi tuamtuam hong om bangin, i upna leh i deihdan zong hong kibatlohna leh lunggulhna kibatlohna hangin, La Bu zong Tedim La Bu(ZBC) kizang nuam nawnlo in, i pawlpi zuih dan in athupeuh laih, a kammal peuh ki laih ta hi. Tua ahih manin hih La(ZBC)bu tawh kisai in, Tulaitak Pawlpi tuamtuam pan i makai te in nakpi a, i ngaihsut mahmah dingin ka ut hi. Hih La pen Lai Siangtho bu bang a, version tuamtuam in neih cih te pawl hi loin, a thu leh a kammal te laihlaih selo in, a lui (Original) mah i zatkhop theih ding thupi mahmah kasa hi.\nA thu leh a kammal te i ut dan leh i pawlpi up/ut dan in, i laih teh, i Zomi unau sungah Nopna,dahna i tuah teh, La sak pen hong nuam nawnloh peuhpeuh bekloin, tua La in i upmawhloh, i theihloh kal in, hong khenkhen suak sak gige hi. A diakdiak in Hih bang hun teh anop loh dan pen kuakua ahi zong, kua pawlpi ahi zong nuam sa dingin ka um kei hi.\nHih La(ZBC) hong pian'khiatna Mang La (Mi kang) zong tudong mahin tua mah na zangzang lai uh hi. Pawlpi tuamtuam aom hang, kuamahin amau utna leh upna bangin athu leh kammal te laih tuanlo uh hi.\nHih La (ZBC)la pen Zomi bup in lapi leh La Bu in nei in, a thu leh kammal hoih zaw i deih a, i khelnop leh La thak phuah zawk ding hanciam leng hoih zaw lo ding hiam? Gentehna in, tuhun khanlawhna la ci a, ki puak in, kisa in nuam ki sa mahmah lel hi.\nSum tampi bei-in, ZBC La Bupi a thu leh kammal te i laihlaih sang'in, Zomi te ading ahoih zaw sep ding te ah sum bei sak/ zang zaw leng hoih mahmah lo ding hiam cih pen ka lungsim sungah om thu leh hong lungsim hong sukha mahmah thu ahih manin kong pulak khia hi.\nTua ahih manin Hih La tawh kisai in GZA makaipi te'n zong hong ngaihsut mahmah ding uh utna leh veina tawh,\nLungdam mahmah hi. Mipi tawh kisai genkhialh aom leh hong ngai dam unla, i mipi phattuam na ding ngaihsut piaknop aom leh zong nong gen dingun kong thuum hi.\nPasian Leenggah huan sungah,\nRev. Kham Do Thang (Thangno)


url: =Israel in a uk khumna West Bank a teennading inn 3000 lamsawm ~ TK Lian :: ZOMI DAILY\nposted on 1 February 2017 at 6:33 pm Lomkholna: News, Thangkhanlian, World\nFeb. 1, 2017: Obama’ hunin Israel ten teen ding a inn lam ding a dal den hangin, Trump in President a letna ni 11 bek hi pan a, Israel in Trump in Israel a gupna hunpha la-in West Bank sungah teen ding inn 3,000 lam beh sawm hi. Tua dingin Israel Defence Minister Avigdor Lieberman leh Prime Minister Benjamin Netanyahu in Judea-Samaria kiim-ah teena ding 3,000 a kibawl behna ding thukimna pia ta hi ci-in defence ministry in zan in pulak hi. Israel in West Bank pen 1967 in Middle East war kici ah a lak ahi hi.\nTrump in January 20 in US President a let a kipanin East Jerusalem a inn 566 leh West Bank ah inn 2,502 Israel in lam beh theihna ding na thukimpih ta hi. Hih thu hangin nung Thursday in Israel ulian ten East Jerusalem ah inn 153 a kilamna dingin thukimna na pia ta hi.\nPresident Barack Obama hun in bel Israel in tua bangin teenna ding inn lam leh gam nih bawlna ding thu tawh kithukimna (two-state solution) tu kham a kamkupna nawngkaisak ding hi ci-in na dal den hi. Ahih hangin Trump in Israel a gupna thu hangsan takin a pulak manin Israel in tua hun hoih hamphatpih theihna dingin hong gamtang hi.\nNung kalin Prime Minister Netanyahu in teenna ding inn kilam kik dinga, kilam beh lai ding hi na ci hi. Israel in teenna ding inn a lam beh ding pen Obama leh Iran in na langpang den hi. Israel in a teena ding a bawl behna ding pen leitung thukham (international law) in zong thukham palsatna hi na ci hi.\nRelated: UN Youth Forum 2030 kamkupna tomkim ~ Bob Tuangpi\nWest Bank, East Jerusalem sungah Israelte mi million kim khat teng uh hi ci-in Israeli rights group B’Tselem in ci hi. Obama’ administration in West Bank leh East Jerusalem ah Israel in teenna ding a bawl manin na mawhpaih napi Trump’ administration in mawhpaih lo hi.\nPrevious: Russia in Arctic ah Nuclear Icebreaker bawlkik ~ TK Lian\nNext: I teenna leitung thakhatthu a asiat nading apiangsak thei nam gukte ~ TK Lian


url: =Tuni pen kei Nu' Ni hi\nLam khat panin enkik lehang nulehpa pahtawina mel atheilo ten ta hong neih tak uh ciangin amau tate’n zong hih bang ni thupite pen thusim theih dingin zong ngaihsun lo uh a, midangte nulehpa pahtawi nuamin diang ziahziah mah taleh amau pen ngaihsut mel nei lo in om hilhial lel uh hi. Ei Zomite’n ih paunaak sungah “Sakhi api san, ano san” cih khat ih neih mah bangin Laisiangtho sungah zong “ Na vawh bangin na at ding hi” cih thu na om a, hih tegel pen kizawitawn kei mah taleh kituak hilhial ka sa hi.\nBang bang hitaleh mikim in ih theih dinga thupi ka sak khat pen Nute’ ni bekin nute tungah amau ih Itna pen thu leh laa leh gamtatna tawh lak khia lo in, a twntung in a It den zo tanu tapa ih suah theih nangin hanciam lehang hoih pen ka sa hi. Bang zah takin ih nu pen haiin mawl in taitai phial mah taleh leitung mi tampite lakah amah bek mah ih nu himawk ahihman in ih it ding ahihi. Nu tampi a om phial zongin nang Nu hong sileh Tagah na hi veve hi. Tuni pen kei pianna ka Nu’ ni a hihi.


url: =Pasian’ Deih Lungsim - Zomi Adventist Innkuan\nNitak sang lai tuamtuam bawl dingin ka computer mai ah ka tu suk aa computer ka hong hi. Computer kaai sim pian aih manin a process sungin a den aa class sungah discussion ka bawl te un ka lungsim hong phawng vat hi. Sangsiapi or Makai khat aa dingin a thupi mahmah ahi Leadership Style tuamtuam ka ki kum uh aa Christian makai khat aa dingin a thupi mahmah Servant Leadership bulphuh in nakpi tak ki kupna ka nei uhhi.\nKei zong ka computer ka hon khit ciangin ka lai bawl ding paamkoih phot in ka computer sung aa Tedim Lai Siangtho (WillSOL) ka hong hi. Luke 18: 9-14 sung ka sim kha aa Zeisu in makai nih lungsim puak zia hong lak tel lam ka phawk hi. Ni dangin hih Lai Siangtho mun ka sim kha zel aa ahi zongin ka thuuk ngaihsut ngei khol kei hi.\nMakaipa – Pharisee Jews biakna sungah Makai hi aa Pasian thu zong midang te sangin thei zaw hi. Luke 18:11-12 “’Pasian aw, kei pen midangte bangin a huaiham, a thumanlo, numei tungah a mawh mi ka hi kei hi; hua lai-a siahdongpa bang hilo ka hih manin nangma tungah ka nuamna kong pulak hi. Nipikal khatin ni nih sung an ka tang a, ka ngah khempeuh sung panin sawmah khat nang tungah kong pia hi,’ a ci hi.”\nMakaipa – Siahdongpa Rome kumpi te in Palestine gam uk uh aa tua sungah Governor koih in amau tungah piak ding aa a seh uh siah te a kai khawm dingin mi seh uhhi. Tua mite in tu lai dan leh kha sum kham khollo uh ai tam maw…. a don dinguh aa ki gen zah sang a tam zaw in dong uh ahih manin mipi te in hua iin mudah uhhi. Luke 18:13b “’Pasian aw, kei mimawh mi khialpa hong hehpih in,’ ci-in a ngen hi.”\nSee also Lungtom Buaina\nEt-kaak-na Pharisee a ki ci Jews biakna makaipa Pasian kiangah thungen dingin ong pai aa a thungetna kammal ii et ciangin Pasian tungah ngetna kammal kimu lo aa, Pasian tungah ki sialhna leh ki diksakna gen hi. A mah leh amah makai ahihna ki tel mahmah aa mi te tungah a omna leh a thuneih zawkna zong ki thei hi. Mite sangin lian zaw aa pil zaw hi. Biakna sungah zong Lai Siangtho thei ki sa zaw aa zong thei zaw hi. Alungsim sungah religious superiority nei hi. (Steps to Christ p 30-32)\nSiahdongpa ahih leh a mawhmi ahih lam ki tel mahmah aa mawhna pulaak in mawhmaina ngen hi. Topa aw kei mimawh hing (Greek kammal ah “Topa aw a mawh mi kei hing”, “I am the sinner) Midang mawhsakna cih te gen selo in amah a mawhpen leh mawhmaisakna Zeisu kiangpan a ki sapna Topa kiang a pulaak ciangin “Pasian tawh ki lemsa in ciah hi.” (Luke 18:14a)\nSDA na hi aa SDA na hi kei zongin Khristu Kiang Zuatna (Steps to Christ) cih laibu Chapter 2 na leh 3 na hoihtak in simpha leng Pasian’ Deih Lungsim/Lungtang ii neihtheihna ding lunggulhna hong om ding aa Pasian’ Kha Siangtho in na hong sem thei pan dinghi.\nChristian khat na hih leh Christ (Zeisu) nungzui na hih na ki tel siam in. Zeisu nung zui na hih leh Zeisu khekhap te na zuih ding ki sam kha ngel ding hi. Lungsim deihna leh ngeina kibatpih lo te tawh ki om khawm theilo aa ki pawl theilo hi. Zeisu tawh na nunzia, ngaihsutna, deihna te na ki bat theihnai kei leh na ki bat theihna dingin Pasian hong kamciam huhpa Kha Siangtho ngen le cin Vangliatna tawh na ki dim ding aa Leitung lungsim deihna te tungah na gualzo ding aa Zeisu tawh na ki pawl thei ding hi.(Sawltak 1:4)\nTags: Dr Kham Khan Khai\nPrev post NI SAGIH SABBATH TAWH KISAI PAPAL TE GEN NA\nNext post Achan tungpan ka ngah lesson pawl khat


url: =TKW Hongkong Kendal - Natok24.Com\nTKW Hongkong Kendal\nHome › Videos › TKW Hongkong Kendal\nTKW ASAL KENDAL DI HONGKONG LUCU BANGET\nMohon Infonya! TKW Asal Kendal Tak Ada Kabar Selama 18 Tahun Selama Di Hongkong\nTKW hongkong dari Kendal bersuara merdu .😆😆\nTKW HONGKONG berantem masalah punya hutang tapi gak mau bayar #nama tki UTAMI asli kendal\nTKW Hongkong bergoyang anak kendal\nTkw hongkong asli kendal\nHEBOH .!!!TKW HONGKONG KENDAL\nTKW Hongkong Ditampar Nenek Tua - TKI Hongkong di Aniaya Majikan\nLIVE || 13 Desember 2017 TKW HONGKONG\nDownload TKW Hongkong Kendal Full Hd Video Song, Movie, Natok, Trailer, Download TKW Hongkong Kendal Full Mp4 Video Song, Movie, Natok, Trailer, Download TKW Hongkong Kendal Full Mp3 Song, Download TKW Hongkong Kendal Full 3gp Video Song, Movie, Natok, , Trailer, Download TKW Hongkong Kendal Movie All Song HD MP4, 3GP, Mp3, Download TKW Hongkong Kendal Full Mp3 64 Kbps, 128kbps, 192kbos, 320kbps, Download TKW Hongkong Kendal Album All Video Song And Mp3\nسیمگه Kinze boys band the worm that turned EKBAR PAILEএকবার পাইলে -YouTube Sunny leon full song videos Ekbar Paile EKBAR PAILEএকবার পাইলে -YouTube Funny soccer Lingard pictures Lingard 빨간맛 레드벨벳 Bibel grschichten trailer Pogba pictures Jai jai bajrangbali 652 bangla class lecture of current electricity hat ja video song Extremely Powerful Brain Healing Extremely Powerful Brain Healing Sounds bollywood new video song 2018 Муч,изаи,к,урх,он,зарафшан


url: =Pianciilna 1 (Genesis 1)\nPianciilna a kici sia ‘a kipatna’ cina ahi hi. Hi laibu in simlei le vantung a kipiansakna, mihing pianciilna, leitung ah mawna le ngimna kipatna le Pathian in mihingte tungah na hong sepna ziate son hi. Pianciil thubu sia khen nii in, kikhen thei hi:\n1. A lian 1 - 11: Leitung a kipiansakna le mihing a piang masate thu ahi hi. Hi sungah Adam le Eve, Cain le Abel, Noah le tuipi liimna le Babylon tausaang thute om hi.\n2. A lian 12 - 50: Israelte pianna pute pate thu ahi hi. A masa sia Abraham thu hi a, ama sia Pathian a upna hang le Pathian thu a nitna hangin a minthang hi. Tua zawkciang a tapa Isaac thu in zom a, a tupa Jacob (Israel zongh a kici pa) thu le Jacob ii ta sawm le nii te thute in zom hi. Jacob ii tate sia Israel minam sawm le nii te pianna ahi hi. Hi sungah Jacob ta sawm le nii te sung pan Joseph thu le Jacob ta dangte, a innkuanpui tek uh taw Egypt ngamah teang tu in a paina thu sonbel in nei hi.\nHi thubu in mihingte thu son a, tua sung pan Pathian nasepna bulphu in son hi. Pathian in simlei le vantung bitphua takpi a hina thu taw kipan a, a mihingte a thin nopmawkna a lak paisuak natu in kamciamna khat a piakna thu taw khup hi. Hi thubu bup sungah Pathian sia a seam, a bulbel a hina thu son a, a khial mite tungah thukhenin daan a piakna, a mite lampui in a huna thu le a tangthu lim le meal nei sakin Pathian a hina thute ki at hi. Hi taanghlai laibu sia minam khat ii upna le tua upna a nuntak thei natu a hu tu in a kiciamtee tangthu ahi hi.\nSimlei le vantung le mihing bitphuana 1:1 - 2:25\nMawna le ngimna kipatna 3:1 - 24\nAdam pan Noah dong 4:1 - 5:32\nNoah le tuipi liimna 6:1 - 10:32\nBabylon tausaang thu 11:1 - 9\nShem pan Abram dong 11:10 - 32\nPute Pate: Abraham, Isaac, Jacob 12:1 - 35:29\nEsau suan le paalte 36:1 - 43\nJoseph le a suapuite 37:1 - 45:28\nIsraelte Egypt ah 46:1 - 50:26\n1A kipat ciilin Pathian in vantung le leitung bitphua hi. 2Leitung in lim le meal nei ngawlin awngthong hi. Khuazing in tuipi sincip bikbek a, Pathian Thaa sia tui tungah diang hi. 3Taciang Pathian in, “Khuavak om hen” ci in thupia a, khuavak om hi. *1:3 2Cor 4:6. 4Pathian in khuavak a mu ciang phasa hi. Taciang ama in khuazing pan khuavak khen a, 5ama in khuavak sia ‘Sun’ ci a, khuazing sia ‘Zan’ ci hi. Nitak bo in zingsang hong theng a, a ni khat ni ahi hi.\n6-7Pathian in, “Tuite mun nii a kikhen natu in mun kuampi khat om hen” ci in thu a piak ciang om paih hi. *1:6-8 2Pe 3:5. Pathian in mun kuampi khat vawt a, a tung tui pan a nuai tui khen hi. 8Ama in mun kuampi sia “Van” ci hi. Nitak bo in zingsang hong theng a, a ni nii ni ahi hi.\n9Taciang Pathian in, “Leitangh kilangh natu in, vannuai a om tui te mun khat ah kingawm hen” ci in thu a piak ciang kingawm paih hi. 10Pathian in leiko sia “Leitangh” ci a, a kikaikhawm tuite sia “Tuipi” ci hi. Pathian in tuate a mu ciang phasa hi. 11Taciang ama in, “Leitangh in thingkung lopa nam theampo, cii a neite le nga a neite piang hen” ci in thu a piak ciang piang hi. 12Leitangh in thingkung lopa nam theampo a piansakna, Pathian in a mu ciang phasa hi. 13Nitak bo in zingsang hong theng a, a ni thum ni ahi hi.\n14Taciang Pathian in, “Sun le zan kikhen natu, ni le tha le kumte khen natu le khua hunte teptee natu in van ah khuavakte om hen a, 15leitung khuavak pia tu in van taang hen” ci in thu a piak ciang taang paih hi. 16taciang Pathian in khuavak a lian zaw nii vawt a, ni in sun teng uk a, tha in zan teng uk hi; ama in aksite zongh vawt hi. 17Ama in leitung a taang sak tu in van ah khuavakte koi a, 18khuazing le khuavakte khenin sun le zante uk sak hi. Pathian in tuate a mu ciang phasa hi. 19Nitak bo in zingsang hong theng a, a ni li ni ahi hi.\n20Taciang Pathian in, “Tui sia nganhing nam tatuam tam mama te taw kidim hen a, vui sia vacimte taw kidim hen” ci in thupia hi. 21Taciang Pathian in tuipi nganhing liante, tui sung a nungta nganhing nam theampo le vacim nam theampo piang sak hi. Pathian in tuate pha hi, ci in mu hi. 22Pathian in a bitphua sate theampo thupha pia a, tui sung nganhingte pungin tuipi sung dim hen a, vacimte zongh tam mama pha tahen, ci hi. 23Nitak bo in zingsang hong theng a, a ni nga ni ahi hi.\n24Tua zawkciang Pathian in, “Innsa le ngamsa, a lian le a no, nganhing nam theampo leitangh in piang sak hen ” ci in thu a piak ciang piang paih hi. 25Pathian in tuate theampo piang sak a, ama in pha hi ci in mu hi.\n26Taciang Pathian in, “Eima taw a kibang, eima hong sunin mihing ih vawt tu hi. Amate in, ngasa, vacim le innsa ngamsa, a lian a note tungah vaangletna nei tu hi,” ci hi. *1:26 1Cor 11:7. 27Taciang Pathian in ama taw kibangin mihing bitphua hi. Ama in numei le pasal bitphua a, *1:27 Mt 19:4; Mk 10:6. 28thupha pia in, “Tu le ta tam mama nei tavun a, na suan na paalte leitung ah dimin, amate thuthu in leitung uk tahen. Keima in ngasate, vacimte le nganhing theampote tungah ukna za kong pia hi. *1:27-28 Pian 5:1-2. 29Keima in note neak tu in thaicii nam tatuam le thingnga nam tatuamte kong pia a, 30ahizong ngamsa theampote le vacim theampote ii an tu in, lopa le thingteete ka pia hi,” a ci ciang tabangin piang paih hi. 31Pathian in a vawtsa theampo a et ciang phasa mama hi. Nitak bo in zingsang hong theng a, a ni luk ni ahi hi.


url: =LIANZAW KHANGTHU SIMNA (Tomno) - Laibu Saal\nHome > Thuluui/Articles > LIANZAW KHANGTHU SIMNA (Tomno)\nLIANZAW KHANGTHU SIMNA (Tomno)\nLianzaw phungpi gui pen 1957 apat ka kan leh ka na zon hi tahi. Ahin tuni ciang dong ki cingta ki cithei nailo hi. Lianzaw phungsung a phung thu thei pate, pute, pite ka dok theih teng donga amaute genna leh pu Lamlun record bawlna toh kituak a phunggui ka gual ahi. Kei theina bangmah omlo pute pate genna banga ka gelh ahi. Hi laibu pen sawtveipi ngaihsut leh thu zaksak leh theihna dungzuia ka bawl phat zelzel ahia, tamvei pimah gelh ngitnget khel ngitnget ahi hi.\nHih laibu sungah na ki luaina pute min khat peuh a om leh a hoih himaia, na lungkim ding ahi tahi. Detail tak a kigelh zolo ahihman nang min zong omlo thei hi.\nPhung gui pen akhang akhang in nambat toh ki guala tua nambat pen khang simna hi pai hi. Khang simna ah inntuan dingte min tung ah Italic type laiteng in chiamteh ahi.\nTihyl-(Chinhil) apat a simin Lianzaw phungah khang-(28) a khang palte( 29) ciang kipha ta hi. Khang 30 bang pha zong om khathei tading hi. Khul apiang ki chi phungte kua beh omlo in a khang phazah ki bangvek ding hi.\nLianzaw beh pen khul masang a mi Chinhil apat ki sima (khul) ciang khang 5 pha hi. Khul a khang bangzah ki om hiam kithei zolo hi.\nHih laibu sung a khumtheih dinga a sanggam apu, api, a u, anau, min hong pia ulenaute tungah lungdam ing. Lianzaw phung thu zonna leh gelhna ngaituahna in tuni dongin ka hun tampi ka beisak a, neih leh lam ka neizo keia ka chimo hi.\nLaibu sutna hong panpih u lenaute tungah lungdam thu kong gen hi. Pasian in phungkhat tangkhat a hong na siam ahiman phungthu zong theihding poimawh khat ahi. A muhtheih asanggam itlo mi-in a muhlo Pasian it lo ding hi.\nLianzaw phungthu ka ngaihtuah leh Eimi khempeuh thu zong a ngaihtuah ka suak hi. Lianzaw cihpen i pute min khat ahi. Ulenau ki khaikhawm behkhat phungkhat cih ahi. Lianzaw pen a upa pen na hilo a, a kithei zolo Lianzaw tung lamate tampi om ding hi. Tuate thei suakzo hilehang i nam hihna zong theih hiding hi.\nLianzaw pulepate na kitheihna tanah Chin-hill Khyang-eng Lelyan, Thattung, Lianzaw cih ahi. Chinhil cihpen China gamsung a hong teng masapen hiding a ngaihsut ahi. Chin hil tapa Khyang-eng pen China gamsungah ukpi, khatna hiding a ngaihsut ahi. Ama hanla pen tuni dongin, Lianzaw pupa hanla in kinei lai hi. “Ka seino in e, sakamkei bang gial-ing e, sakamkei bang gial-ing e,chiau i galah ommuang gual sualgua bang ong e,”cih ahi.\nKhyang-eng pen ukpikhat na hi a, ama mite Chinate’n Khyang mite ci’n tuni ciang dongin Chinate’n Eimite (Khe) hong ci ua, kachinte’n (Khang) hong ci a, Shante’n (Khyang) hong cilai uhi. Tualeh Shan mite’n pi Nemniak pen kou pi ahi ci hi. Lianzaw kici beh leh phung-pen in minam hihna theihzawh omlo a, pu Khyang-eng mina eimite Chinate, kachinte, Shante’n (Khyang) a hong cihna zuia khyang minamte cihlo dingngal adang ki thei zolo hi.\nLianzaw beh pen China gam omlai a Khyang mite ahi. Tulai hun ciangin eimite sungah ngaihtuahna a tuam-tuam om a Zomi, lai mi, Chin mi, Kuki mi, Lushai mi, etc. cih in i om hi. Ipu-ipa abulpen theih zawhlo manin i minam zong bang hiam cih i thei zokei hi. Leinuai a piang peuh ki hisak hi(khul) apiang khulmi cih a hia, nulepa neilo in leinuai pan piang om lohi.\n(Khul) kicipen china gam sungah om Luiguam thukpi khat hi a, galtaina- a, aneih uh hiding a ngaihsut ahi. Hih Khul pen Pekin pan suahlam km150 a om guamthuk pi khat hi a, China ham in (Chowkoutien) cih ahi. I pu i pate na kibu ngai hi dingin ka ngaihsun hi.Tua hang in khul a kuan khul apiang a cih uhi.Lianzawte in phungthu i zonzon hangin a ki patna pu a bulpen kithei zolo ahihman in i nam min zong i theihlo bang in behtuam phung tuamte’n zong thei zolo hi. Pawl khat in, Eimite pen Manmasi suan i hi, Isrealte i hi ci hi. Pawl khatin Dapa suan,Ngamtawn suan,Penglam suan. Ngambom suan, Galngam suan, Vanthang suan, ci hi. Hite pen (Legendary) hi a, pu leh pa toh bulhding hileh a khangpha zah diklo ding hi.\nChina gamsung a omlai-in minam, Chiang, Seinpei, Han, Tsin, yao, Khyang, Pyu-pong, woe, Tai, cihte a hi hi. Hihte lakah eimite pen (Khyang) kicite ahi. Kawlgam Burma gamsung tun ciang (Zo) kici hi. A hizong in Myanmarte’n (Chin) hong ci uhi.Songthu tapa,(Kipmang) leh Lianzaw tapa (Han-en) China gamsung Yangshe Valley pan tulai a Kachin State (Tagong) ah tung ua, Tagong ah khang bangzah teng ki thei zolo hi. Tagong pan (Thawai) Zangkong khua kiangah hong lal uhi.\nTua hunlai-in Zangkong khua-ah (Wo) ki ci ukpipa khat om hi. Tua ukpipa in Zangkong pan, Mandalay, Mongzua dong sakol lampi na khung hi. Tua ukpipa pen (Yun) mite ahi. I pute Zangkong khua gei (Thawai) a ten ciangun, ukpipa in Mongolte’n sim hong tuma i kiang atengte toh pan khawmna ding ki houna neih ding ci-in kihou ding a Sakol tunga tuangin a Bodyguard toh hong pai a muh ciang un, a thulo a agam a i ten hangin hong sim dinga hong kuan sakha ua, lampi ah na buk uhi.\nPu(Han-en) in ukpipa (Wo) a lu na bansan a, aphuakna ala pen tuni dongin Lianzawte lapi in kinei laihi\n(a). Zang a mangpa’n Sikphu tung\nHong tawn siphu tunga tuang ka tha.\n(b). Tuangthat in, tuang that ing e,\nSiphu tung tuang that ing e.\n(a). Siphu tung tuang that ing e,\nKimpigual in; Pumpial bangdelh e.\n(b). Kimpi gualin pumpial bangdelh e,\nKawlciang a sai temin sat ingh e.\nYunte ,heh mahmah ua, (Han-en) khua (Thawai) pen haltum ding thahgam dingin thukhen uhi.Han-en in ka nau (Kipmang) aw khosung upate toh Zangkong ah hawh unla,Ganlian khat vathat unla, utenaute aw ka khialta uhi. ukpipa’n bangmah thupiak kholhna hong neilo a galkap mangte toh hong pai manin hong simding ka sakha ua hibang khelhna piang a hi. Ka mohna uh hong ngaidam un ci’n vathum un ci-in a sawl hi.\nNa Hausapa uh Han-en cia hong gen uleh Han-en pen ka siampupa uhi. Hausa keimah Kipmang ka hi, ci’n tualeh no kuate na hi ua ci a- ahong dok uleh amaute Zaw kicite toh ki thei ahih ciangun Zaw mi ka hi uhi hong ki ci un ci-in a thutah hi. Yunte’n amaute angaidam ua Thawai khua ah ateng den ua, Kipmang Hausa in a pang a,Han-en pen Siampu in a pang ta hi. Zaw mi a ki cih hangun, zaw minamte toh a pau-uh ki banglo ahiman (Zo) cih aw toh hong kivawh kik uhi.\nZaw kici minamte tuni dongin Kawlgam sungah Dist. khat cingin omlai hi. Zaw apat in Zo i kici ua, hih hun apat Khyang pen Zo a hong ki khel ahi. A hizong a ki khellam theilo pawlin Khyang mah kici lai hi. Zo kici China gamsungah kumpi khat om ngai a, tua pa pen minlou-a (Zo) kici i hikha kei hi. Zo kici China kumpipa zong amin taktak (Zo) hilo hi. ki liansak a vanpi ging tapa ka hi a cihna (Zo) ahi hi.\nSource ; Lianzaw Mang .\nItem Reviewed: LIANZAW KHANGTHU SIMNA (Tomno) Description: Rating: 5 Reviewed By: Cinpu Zomi


url: =LUNGSIM SUAHTAKNA – FGA Tulsa\nA cidam thei lo pawlkhat pen taksana hi loin lungsim cinatpih khawng peuh na hi zaw thei hi. Tua pen kuama’n kitelpih kha lo hi. Mihingte pen i lungsim suakta peuh leh i ci i sa hong malh pah hanhan a, kimoi suahin i mel mahmah zong hong hoih semsem pah lel hi. I lungsim suakta kei leh lah, a nini-in kiteek pah hanhan hi.\nKhatvei sang khatah Sianu in a sangnaupangte sung pan a phia simsim pasalno khat, “Ding sin” a cih leh tua naupangpa ding nuam lo hi. Sianu in a khutah ciangpum khat a tawi khit ciangin “ding sin” a cih kik leh naupangpa zong ut lopin dingto hi. Tua naupangpa’n “Ka pumpi a din hang ka lungsimding tuan kei,”ci teitei hi. A khancingte gen loh naupangte nangawn in kiukcipgawp pen nuamsa loin suakta nuam uh hi.\nTuhun biakna makai pawlkhat in “Ka naseppihdingin mipil deih ke’ng, a thurnanqte bek deih ing” cithei uh hi. Hih pen amau’ deihna a tangtun ding bek ngaihsun uh a, khantoh na ding sep a sawm loh man uh ahi hi. Sepzia bawlzia ding tawh kisai a na seppihte kuppih ngei loin thupia ziau ziau uh ahih manin a naseppihte a lungsim uh suakta ngei lo hi. Lungsim suakta lopi-in sawl manna lei tawh sep pong lelna in phattuamna nei lo hi. Hih bang mite makaihna pawlpi cikmah hunin cidam ngei lo a, zong khangto ngei lo hi.\nPasian in hong bawlsa mihing te hong ukcipgawp lo a, suahtakna hong pia hi. Topa Jesu mahmah zong a kihencipte a suakta sak dingin leitung ah hong pai ahi hi. KhaSiangtho nasep in mihingte lungnop suahtakna ngah nading ahi hi. Kha Siangtho omna munah lungnop suah takna om hi. (2Kor.3:17) Tua ahih manin lungnop suahtakna a om lohna munah Kha Siangtho in hong ompih lo hi ding hi.\nLeitung mi khempeuh kisuakta nuam ciat hi. A suakta theithei-in kinungta nuam ciat hi. Innkuan sung ah, sangah, nasepnaah, pawlpi sung ah, gam sungah a suakta theithei kiut hi. A kiukcip pawlpite sangin a suakta pawlpite khangto zaw uh a, a kiukcip gamte sangin a suakta gamte khangto zaw uh hi. Tua hang mahin a kiukcip gamte kinusiasia-in,a suakta galn lianpite ah kitaitai hi. Mihing bek hi loin ganhingte nangawn in hencip leh khumcip nuamsalo uh a, suakta’nuarn uh hi. Vasate bang zong suakta takin leeng nuam uh hi. ·\nMikangte pen kum 18 a phak nak uh leh mimal suahtakna nei uh a, amau le amauinsuaktatakin ngaihsun, nungta, gamta uh hi. Nu le paten zong ukcip nawn lo uh hi. Tua hang mahin mikangte pen koimun koigamah om taleh suakta takin om uh a, maingal thei-mahmah lel uh hi.\nZomite pen i neutung pan nu le pa in hong ukcip pah, sangah siaten hong ukcip leuleu, pawlpi sungah zong hong kiukcip leuleu, nasepna ah tung siah ten hong ukcip lailai, khua sungah thuneiten hong ukcip leuleu, numeite phadiak, i pasalte le i teekten hong ukcip lallai hi. Tua hangin i lungsim suakta ngei lo a, kimaigum thei hi. Tua pen kiphasak hong kici nuam lai hi.\nBiakpiakna ah suahtakna a om ding thupi hi. Sia le makaite pawlkhat in a kikhawm mite a lungdamsa le a suaktasa vive in innlam zuankik sak uh ahih manin a kikhawm tam pah a, sumpi zong khang pah hi. Khat veivei biakinn kikhop sangin veeng kikhop khawng peuh hong nuamzaw thei a, khanlawhna khawng hong omzaw thei hi. Tua pen thudang hang hi loin a kikhawm mite’ lungsim suakta zaw ahih man ahi hi. Lungsim suahtakna munah Kha Siangtho in na sem hi.\nPawlpi sungah suahtakna a om ding kisam hi. I vei khat pen eimah in suakta takin ngaihsunin geelin sem le’ng nuam kisa mahmah a, hun bei lam nangawn kiphawk kha lo hi. I sep peuhpeuh zong lungdamtak, maitai takin kisem thei hi.Hong kipumukluat ciangin i hekziai tatzia ding zong kithei zo nawn ,, lo hi. Innkuan sungah zong suahtak le lawp takin kisam pah lei hi. I kha no suakin i lungsim zong nuam a, i pumpi zong cidam hi. A suakta innkuante a lung uh nuamin a ci uh zong dam a, zong khansau uh hi. Nupi pawlkhatte a mai uh a gum denna pen a lungsimuh suakta ngei lo ahih man hi thei hi. Pawlkhatte a ci uh dam thei loin sia vuante kiang kilak leh lah a natna mu lo hi. Tua bangte pen a pasal in ukcipgawp, a’ih keh a teekten a heksuk ahektohna enciklua_liangahih manin a lungsim uh suakta loin a dam loh lawh khawng zong hi thei hi.\nNasepnaah zong suahtakna a om ding kisam hi. Bangzahtakin nasep tamin i gim i tawl phialzonqin i lungsim suakta limlim peuh leh nuam kisaveve lelin i gim i tawl lam nangawn kiphawk lo lel hi. Makai ciimten a naseppihte muanbawl uh a, suaktasak ngiat uh hi. Tavuan khat a piak leh thuneihna tawh piakhawm pah uh a, va sitsit, va ukuk nawn se lo uh hi. Mi khempeuh in kiukcip pen nuam kisa loin suakta taka nasep bek nuam kisa hi.\nLai at : Nu Ngo Kang Cing\nSr:Zangkong Awging #July/2011\n← NA GAM HONG PIANG TA HEN- TS Mung (Teo)\nသင္းအုပ္ႏွင့္ ေခါင္းေဆာင္မႈ →


url: =The mystery of the Zeroah ~ Dim Lun Zam :: ZOMI DAILY\nposted on 5 October 2017 at 8:49 am Lomkholna: Biakna, Dimlunzam, News\nZankhat meicih in akiim tengah sang naupang pawl khat tawh ka tu ngeingai uh hi. Siapa thuhilh hong kipan hi.”Paisan pawi lai in, asabuai/ dawhkan tung a a koih uh nate(objects)lak ah khat pen ‘Zeroah’ ki ci a, tua i adeihna thuthuk mahmah khat om hi”\nSang naupang khat in, ” ‘Zeroah’ acih bang ahia?”\n“Hebrew te Lai Siangtho sungah Pasian in van leh lei leh na khempeuh ‘Zeroah’ tawn in abawl hi( by Zeroah). I muh theih khempeuh pen tua ‘Zeroah’ tawn a ki bawl ai ve. Pasian in Hebrew mite Egypt pan in paisan pawi ni in lim leh na lamdang tawh asuahtak sak lai in, ‘ Zeroah’ tawh a suakta sak hi ci in a ki at hi. Tua bek tham loh in, gupkhiatna tawh ki sai in, Pasian in ama ‘Zeroah’ pen mihing te thei khiat ding in pulak khia ding , leitung mi khem peuh in ama gupna athei ding uh hi’ aci hi.\n“Tua ahih leh, Zeroah pen bang ahia” ci in ka dong hi.\n“Isaiah 53 in agenkholh na aom mah bangin, ei te mawhna tang dingin, hong ki satnen, hong ki liam sak, amah in eite thu hong ki khen na ding mun hong la, amah hong sihna hangin, i dam na ding, i kitat khiat nading, i nuntak nading hi. Taanglai rabbi te in hih ‘Zeroah’ pen Zeisu Messiah hi ding hi ci uh. Isaiah 53 akipat na ah, ” I thu gen kua in um ding ahi hiam? “Zeroah hong ki pholak khiata hi lo hiam? Ci in ki at hi.\n“Aw tua ahih leh Isaiah 53 in Zeroah hong ki pulak khiatna ahi ve maw”\n“Hi lua hi” siapa in acih khit ciangin, ” amah pen eite mawhna tang ding a hong si pa ahi ve.”\n“Sia aw, s paisan pawi sabuai tung ah ki koih te lakah nakhat pen thusim om hi na cih pen bang ‘na’ ahia?”\n“tua ‘Zeroah’ pen tuno kigo pen i aguh hi. Tua pen tuno sihna tawh kisai hi”.\n“Tuno sihna pen Messiah sihna hi lo dia”? sang naupang khat in aci hi. Khat in hi bang in ci leuleu, ” Isaiah 53 tawh aki memat ahi ve maw.”\nSia aw, tua ahih leh tua matham in zong ‘Zeroah’ om khin ci le hangh, tua pen bang ahia?”\n“Tua ‘Zeroah’ pen Pasian vangliatna hi( the power of God). Tua vang liatna in Pasian deihna kicing sak a, Vanglian Pasian i ban hi( the arm of the almighty God).”\n“Pasian Ban e, sing lamteh tung a asi, a thanem, a kitan pen maw.”\n“Hi lua hi. Pasian hong itna ahi zen ve. Tua sang a lian zaw vangliatna koi mah ah om lo hi” Siapa in a ci hi.\nThe mission: Tuni in, Tua Zeroah i vangliatna tawh hong ki zom dih in. Na tel na ding in khahkhia inla, na gualzawh na dingin khutlamin( surrender), nuntakna na ngah na dingin si zaw in.\nDeut 5:15; Isaiah 52: 10; 53: 1_5; 59: 16\nJohnathan Cahn day 37\nPrevious: Pasal khat Hotel saap piaksawmlo in, Telephone khau tungah luaiphei in cimawh\nNext: Kawlgam ah gamdang khualzinmi (Tourist) kiam mahmah


url: =2. Kum 32 A Phakin Mi 800 Kituiphumsak Pa - Zomi Adventist Innkuan\n2.\tKum 32 A Phakin Mi 800 Kituiphumsak Pa\nKenya, October 12\nFrancis Ndacha in Kenya gamah mi 800 val tui kiphumna tawh Topa’ kiang tunpih hi. Seventh- day Adventist Pawlpi sungah khasum sangin nasem zong ahihloh banah kum 32 bek pha pan hi.\nKoici bangin tua bangin piangthei mawk hiam?\nFrancis pen biakinn khawngah zongh kikhawm ngei khol lo-in, Kenya gam laizang aa Nyeri khuapi sungah khangkhia hi. Tuucing ahi, a pa pen Khristian pawlpi khat ah om in, a nu zongh pawlpi tuamdang khatah om hi. Tua hangin kua ma’ pawlpi ah a kikhawm nuam lo ahi hi.\nKhangno khat ahihna tawh, khuadang khat ahi, Kitale khuapi-ah khedap puah nasep sem in, Khristian ahi lo, biakna dang thuhilhsiate tawh ki lawmta hi. Tuate’ biakna tawh kizom dingin a ngaihsut hangin koici kikhel ding cih ngaihsun thei lo hi.\nNikhat, tua leitung biakna tuamtuamte panin thuhilhsia thum leh Khristian pastor ngate kikhop khopna khat hong nei uh a, tua lai-ah Francis zongh vakikhawm hi. Tua kikhopna pen a makaite in, “dialogue—kiho tuahna” ci uh a, kumpi uliante’ phalna tawh khuapi laizang lam lianpi tungah bawl in, tua lai-a thugen siate in amau’ upna ciat kikhel in a pulaak uh ahi hi. Tua lai-a thugente ahi, leitung biakna tuamtuamte’ siate in, dawi (Arabia te tangthu sunga, a vanglian mahmah, akilemthei, thawl sung peuh, meikhuat sung khawng peuh ah a om thei, apualam a tun ciangin ngalkhawhangte sangin a golzawtham dawikilem) hoih leh dawi hoihlote’ thu hong gen uh ciangin Francis in lamdang sa mahmah in kilat phial hi. Amaute’ genna ah, tua Khristian ahilo, leitung biakna tuamtuamte tawh a kizom tua dawite pen dawi hoih hi-in, tuate tawh kizom lo dawite pen dawisia hi, ci in gen uh hi. Tua thu azak phet in Francis in tuate’ pawl suah a sawm pen khawlkik dingin khentat pah hi. Biakna tawh kisai in bangmah theihtelna a neih theih nailoh hangin tua agen uh dawite pen apuuk vantung mite aihkeh dawigilote ahihna pen kiptakin um hi. Tua ahihmanin dawi hoih om hi, ci-a upna pen sang thei lo hi.\nSee also Mission News 3rd Quarter 2021 PDF\nTua thukikupna a mankhit ciangin, bang pawlpi panin tua Khristian thuhilhsiate pai uh hiam, ci-in Francis in dongh pah hi.\n“Seventh-day Adventist te hi ungh,” ci-in khatin dawngkik hi. Adventist te cih bang Francis in za ngei lo hi. A khedap saii-ah hong ciahkik in, tua gei nai-a khedap zuak papi khat kiangah Adventist pawlpite’ thu dongh pah hi.\n“Tua pen Satan pawlpite hi,” papipa in na ci hi. “Tua pawlpite in, a lutang tungah kii a nei, sapi thu bekbek mite’ tungah gen den uh hi.” na ci hi.\nTua ahih ciangin Francis in Adventist suah loh ding khentat leuleu hi.\nKha giat hong beito ta-a, Francis zongh adang thukigentuahna khat ah hong kikhawm leuleu hi.\nNipikaal khat sung bangh nitak simin va kikhawm den hi. Adventist thuhilhsiate in Lai Siangtho tungtawnin hoihtakin thumaan a hilhna uh va zakha ahihmanin tua pawlpi pen thumaan gen pawlpi hi, ci- in thei hi. Amah le adang thumte ki tuiphum uh hi.\nKum 20 apha, Francis in Jesu thu tangko khiat ding hong lawp mahmah pah hi. Koi bangin thug ending cih a sin nadingin laibute, DVDte hong lei pah hi. Kum khat khit ciangin, a khedap saii zuakin khua khat khit khua khat zin kawikawi in, lamkabomte ah thu gen a, Khristian ahi lo, leitung biakna dang tuamtuamte tawh thu kikuptuahna, nei kawikawi hi. Tua bangin a genna ah mite tui hong kiphumnop uh ciangin Adventist pawlpi-ah puak zel hi.\n“Tua bangin thu kahilhna vuah Khris in kote’ tungtawnin nalamdang tampitak hong piangsak hi.\nNung khasung bekbek in mi sawmnga in tui kiphum nuamin hong kunh uh hi,” Francis in ci hi.\nSee also 3. Ka Samsau leh Ka Papa\nMunkhat bangah, Khristian ahi lo biakna makaipi khat in, Kenya khuapi Nairobi panin a siapite uh sam in, Francis tawh upna thu kikuptuahna nei dingin sam hi. Tua a sap siapite hong tung ta, Francis zongh tuate tawh ni li sitset thu kikum uh hi. A ni ngani ciangin tua kakaipipa in a pawlpi mite tua thu kinialna ah a pai hetloh nadingun khaamcip hi. Tua khit ciangin palikte in tua khua panin Francis a paikhiat nadingin sawlkhia uh hi.\n“Ko bel kuamah tui ka phum kei uh hi, aih hangin khuatual Adventist Pawlpite in ka nasepna uh hong paakta mahmah in, khuasung lamkabomte ah hoih takin thu ka gen theih nadingun hong vaihawm sak uh hi,” Francis in ci hi.\n2018 kum July kha sungin Khristian ahilo mitampite a tenna khuapi khat ah tua bangin upna thu kikuptuahna khat bawl leuleu hi. Amaute’ laibu siangtho’ hilhnate leh Pasian kammal Lai Siangtho thumaante Francis in a genkaakna tua khua mite in a zak uh ciangin mi tampitakte in Jesu’ kiangah ciahkik dingin khentat uh hi. Tua in Khristian ahilo Kumpi Ulian khat nakpi takin hehsak ahihmanin Francis a kimat nadingin thu a pia hi.\nPalik len ah Francis a tut laitakin, mihonpite hong kikaikhawmin Francis a kikhakkik nadingin a ngen uh hi. “A thugen a zopsuak theih nadingin khah khia un, tu-in eite in thumaan i thei ta hi,” ci-in mipite hong awng ziahziah uh hi.\nNai nga bangh khit ciangin shilling 10,000 (U.S.$ 100) a liausak khit uh ciangin, Francis khahkhia kik uh a, tua khit ciangin mipite zong kikhen uh hi.\nLamkabom ah hong paikikin Francis in Lai Siangtho Genkholhnate bantakin hilhcian kik a, mi sawmnih le sagihte ki tuiphum in, Khristian ahilo pasal khat zongh tui kiphum nadingin Lai Siangtho sinnate mankhinta hi. Tua pa in, palikte in Francis a upna hangin a gimsakna un Khris kiangah kei hong kai hi, ci hi.\nSee also MSS 12:Tagah khat in Tagah Kepna Sanginnpi Khat lei\n“Tua Khristian ahilo thu um kicite’ gamtatna khempeuh ka mu khin hi. Amaute lungsim siangtho lo uh hi. Tua bang a, ngalnawh thu tawh hencipna peuhmah lungsim siangtho kici thei peuhmah ding hiam? amaute thumaan lo uh hi,” tua pa in ci hi.\nFrancis ahihleh a zi tawh, kum li a pha a tanu tawh, kaal thum apha a tapa leh a Adventist lawmte tampitak tawh tawlngak hun nei lo-in thugen in zin khia den uh hi. “Jesu hong paibaih nading thugenna ah kuamah pastor suahphot kul sese lo hi” Francis in ci hi.\n“Thumaan tangko nadingin pawlpi nasem suah teekteek zongh kul tuan lo hi. Jesu hong paibaih theih nadingin mi khempeuh in hawmsawn thei hi,” ci hi.\nSabbath tawh kisai buaina\nSabbath Beikhit Setbing\n2. A Dupvom Deedaa Mitgeii Nihte\nPASALNO NIH KEM\nPrev post Nehemiah\nNext post Nehemiah


url: =Tulaai Leitung Thuthang Tuamtuam Updates April 8, 2014\n· Kawlgam Census tawh kisai in Tuciangciang Zomi-914 ah 95% in kikhum in Gualzawhna lianpi kingah ahihman in Zomi adeihlo alangpang pawlkhat te ihmu zong ihmu theilo., Pawlkhat bang Ann zong netheilo , Gawnlawh cihbang in om a Pawlkhat bang khuak maannawnlo haithei zahdong ding ah omta cih thu kiza ahihman in Paihding lah Sa Neekding lah ?? icita zong in thungetna ah pawktek ni\n· Kawlgam Mualtungmi thautawi pawl 16 te leh Kawlgam kumpi te khantawn kilemtheihnading thukhun nam 7 April 8, 2014 ni in kithuhual tak in ahaampi gelhkhiatna neizota ci in Kawlgam kilemna vaaisaipawl in taangkokhia uhhi.\n· Kachin gam kumpi thunei te leh India gam palaaipi te April 8, 2014 ni in Mitkyina khuapi ah kimukhawm uha, Sagiang Division Swebo khuapan Kachin gam Putao dong Lampi bawl in tuamun ah India gam in Dollar Awn 120 leitawi ding in langnih kithu kim uhhi.\n· Pakistan gam Rawalpindi khuapi pan Quetta khuapi kikaal nisim ataai khualzin mi apua Jaffar Express Meileeng migilo te in April 8, 2014 ni in puakkham sak uha, mi 13 thakhat in sipah in adangtampi tak liam uhhi.\n· Ukraine gam Crimea tuikulh Russia gamte in asuhkhit uhtawh lungkimlo in Ukraine gam nisuahna lam Khuapi 3 te ah Russia deih mipi leh thautawi pawlkhat in April 7,2014 ni in buluh in Ukraine dialkhaai te heemkhia in Russia Dial khai uhhi. Hih bang agamtatna peen Russia kumpi nasepna hi ci in Ukraine Kaallak Kumpi sempak ten gen uha, Ukraine gampan Tai 19 na ah Russia gaalkaap adim aha in omhi cih genbeh uhhi. Hih thu ah NATO leh US ten Russia aw kidawm tapeuh un Gaalpi thumna piangsaknuam naaikhang cingeungeu uhhi.\n· American Secretary of Defense Mr Chuck Hagel Asia gam ni 10 akhualzin laaitak hi a April 8, 2014 ni in China Uliante tawh akimuhkhopkhit ciang China te bawl Gaalvaanleeng tampi apuathei Tembawpi tung akhetawh vasiik in va en hi. April 9,2014 ni in Mongolia gamlam ah khualzinna zomto suakding ci hi.